Američki stručnjak: Zašto Kosmet i Krim nisu isto? Srebrenica povod za otimanje Kosmeta | Republika Srpska\nNaslovna Srbija Američki stručnjak: Zašto Kosmet i Krim nisu isto? Srebrenica povod za otimanje...\nAmerički stručnjak: Zašto Kosmet i Krim nisu isto? Srebrenica povod za otimanje Kosmeta\nKosovo u izvesnom smislu jeste bilo opasan presedan i kršenje međunarodnog prava, ali veza ižmeđu zaštite od ozbiljnih kršenja ljudskih prava i državnog suvereniteta je jedna od oblasti u kojoj međunarodno pravo ne funkcioniše najbolje, kaže američki stručnjak Ričard Falk, koji ne vidi značajnu sličnost između slučaja Kosova i Krima.\n„Uvek se može sugerisati u oba slučaja da je postojala želja dela zemlje da se odvoji u smislu pretenzija na samoopredeljenje, ali činjenična situacija na ta dva mesta je dosta različita“, objašnjava za Tanjug ovaj počasni profešor Univerziteta Prinston.\nU izjavi na marginama međunarodne konferencije Dijalog civilizacija na Rodosu, ovaj vodeći stručnjak za međunarodno pravo naglašava da svaki slučaj ima „svoju originalnost“, kao i da je „važan kontekst“ i da ne postoje neka generalna pravila koja bi određivala ishod za svaku konkretnu situaciju.\n„Međunnarodno pravo ne deluje svuda jednako efikasno.\nVeza između zaštite od ozbiljnih kršenja ljudskih prava i državnog suverenita je jedna od oblasti u kojoj ne funkcioniše dobro jer zavisite od suda međunarodne zajednice, koja je sama izmanipulisana od političkih snaga“, navodi Falk i dodaje da su dvostruki standardi prisutni u međunarodnom pravu.\nNa pitanje da su posledice presedana Kosova danas Krim, škotski referendum a sutra možda Katalonija, odgovara da to „jeste veoma opasan presedan, ali je opasan presedan i da se ostavi manjina pritisnuta sa svih strana“.\n„Jasno je da se Albanci nisu osećali komforno u Srbiji a čak je i nenasilni lider Ibrahim Rugova smatrao da je intervencija potrebna.\nPostojala je politička atmosfera koja je bila nespojiva sa time da se dozvoli Srbiji da zadrzi suverenitet nad Kosovom“, kaže Falk.\nAmerički stručnjak, koji je svojevremeno kao član komisije Ričarda Goldstona, preporučio nadziranu nezavisnost Kosova, napominje da „svaka važna međunarodna kontroverza postaje presedan“.\n„Pitanje je koliko je taj presedan uticao na svaki od ovih slučajeva, a to je delom psihološko, delom političko pitanje.\nKritičari onog što se desilo na Krimu ukazaće na kosovski presedan, oni koji ga odobravaju će ga izbegavati.\nSamo korišćenje presedana je pod političkim uticajem“, dodaje on.\nNa opasku da su posle vojne intervencije u Jugoslaviji usledile mnoge druge što je imalo opasne posledice primećuje da „svaka situacija ima svoju originalnost, a pitanje je ravnoteže sukobljenih motivacija da se zaštite ljudi koji su ranjivi“.\nKada je reč o slučaju Krima i činjenice da SAD smatraju da je normalno da Kosovo bude nezavisno a da nije normalno da Krim bude deo Rusije, iako je tamo bio referendum a na Kosovu nije, Falk primećuje da „nema spora da da je bilo referenduma na Kosovu da bi glasali za nezavisnost“.\n„Ali, ne možete očekivati doslednost od geopolitickog aktera kakve su SAD.\nImate jednu logiku jednakosti država koja je utemeljena u međunarodnom pravu, imate drugu logiku gde nema nikakve jednakosti, koja je utemeljena u geopolitici, gde moć određuje ishod, a dvostruki standardi su česti ako ne i sveprisutni“, objašnjava.\nUpitan da precizira da li je Krim sada nelegalno deo Rusije, Falk navodi: „Nisam stručnjak za Krim, ali kompleksnost je u tome sto je Krim je bio deo Rusije i pitanje je da li je inicijativa Hruščova (da ga preda Ukrajini) bila validna“.\nSamoproglašenu nezavisnost južne srpske pokrajine vidi kao posledicu sticaja okolnosti nepovoljnih za Srbiju posle kraja Hladnog rata.\n„Imali ste pokušaje i pritiske da se uništi suvereni integritet Jugoslavije i u toj situaciji rukovodstvo u Srbiji je postalo veoma nacionalističko pod Miloševićevom kontrolom, a to je dovoleo do situacije u Bosni što se zauzvrat proširilo na Kosovo“, podseća Falk.\nSrebrenica je, kaže, tretirana od međunarodne zjaednice kao zločin protiv čovečnosti, a srpska vlada smatrana odgovornom, a to se, poklopilo sa 50.\ngodišnjicom NATO i traganjem za nekom vrstom uloge za taj savez posle kraja hladnog rata.\n„Imali ste tu kombinaciju da je albansko stanovništvo bilo suočeno s opasnošću etničkog čišćenja poput onog u Bosni plus inicijativa Zapada, posebno SAD da pokažu da je NATO još relevantan.\nTo je dovelo do izbegavanja diplomatskog rešenja i pribegavanja vojnoj intervenciji, a što je takođe delimično izazvala OVK svojim incidentima“, objašnjava Falk razloge za donošenje takve odluke Goldstonove komisije.\nSvestan je, kaže, da je ta odluka dovela do situacije u kojoj je mnogo Srba napustilo Kosovo i u kojoj se njihova prava ne poštuju, ali da ne može da kaže može li se to može svesti na etničko čišćenje.\n„Postojao je neki osećaj krivice u međunarodnoj zajednici zbog Srebrenice.\nMnogi smatraju da je propaganda da preti nova Srebrenica na Kosovu zahtevala neku vrstu intervencije.\nTeška je to bila situacija u kojoj je svaki rezultat bio problematičan zbog toga što je u to vreme izgledalo jasno da većina ljudi na Kosovu želi da bude nezavisna i suverena, a da su srpska kršenja ljduskih prava u Bosni značila da nema međunarodnog poverenja da bi se dozvolio da Kosovo ostane deo Srbije“, navodi Falk.\nIstina je, priznaje, da nije u skladu sa međunarodnim pravom da se dozvoli da delovi države ne ostanu u njoj ali „imali ste situaciju da je i ta država bila deo veće države, pa ispada da je to samoopredeljenje iz treće ruke“.\nNa pitanje da li je slučaj Kosova bio prekretnica za promene koje se zbivaju u međunarodnom pravu, Falk kaže: „Nisam siguran da je to prekretnica.\nTo je važan događaj u razvoju međunarodnog prava, ali da li je odlučujcuhi jos nije jasno.\nNije se još dovoljno toga desilo, nije stvorio dominantnu tendenciju“.\nUkrajina se, dodaje on, previše razlikuje od Kosova, jer u njoj učestvuju dve vodeće zemlje u svetu koje su se nadmetale i bile rivali tokom Hladnog rata i koja je važna zemlja na obodu Rusije, pritom izmanipulisana od NATO.\n„Ona ima mnogo veći strateški značaj i zato ne bih rekao da je to u istoj tendenciji.\nKad se razmišlja o Kosovu, to jeste opasan presedan iz izvesne perspektive ali ništa vise od toga“, zaključuje Falk.


Ljudi u Srbiji danas imaju više novca nego pre marta, a evo i zašto – Bankar.rs\nHome/ANALIZE/Ljudi u Srbiji danas imaju više novca nego pre marta, a evo i zašto\nNeko bi rekao da je logično da se s krizom tanji i slamarica. Jer kako bi se obično argumentovalo kriza donosi otkaze i manje plate zbog čega mnogi posežu za ušteđevinom. Ali ne – statistika i u Srbiji i u svetu pokazuje da je korona mnogima uvećala slamarice, da je štednja u bankama porasla i da mnogi građani nekako imaju više u džepu. Objašnjenje postoji.\nMnogi su štedeli i po osnovu izlazaka u restorane i kafiće, kao i prekomerne kupovine garderobe. Nisu retki ni roditelji koji kažu da ih je karantin naterao da manje troše po pitanju svega – i troškarenja na decu koja nisu zanemarljiva čak i prilikom obične šetnje, ali i po pitanju hrane (jer kad si kući nekako se manje troši), ali i po pitanju garderobe i sličnih potrepština, piše Blic.\nKoronavirus Krediti novac Štednja\nPonovo "Uzmi račun i pobedi": Nagrada i stan u Beogradu na vodi


Ohrid - Dnevni list Danas\nPočetna » Ohrid\nGradske vlasti u Ohridu danas su počele sa uklanjanjem „divljih“ građevina i objekata, što je deo preporuka Uneska da bi taj grad ostao na listi zaštićenog svetskog kulturnog i prirodnog nasleđa.\nKonstatovali smo da novo vreme donosi neke “nove vetrove” i samo retki trenuci, kao što su bili koncerti na ovom i drugim Ohridskim letima, Dubrovačkim letnjim igrama, Pulskom festivalu, Bitefu, Bemusu i drugim kulturnim događajima podsete ponekad na neko vreme u kome se poštovala tradicija i negovale porodične vrednosti.\nPiše: Milan Pajević 5. 9. 2019.\nOhrid (3): U Zafirovoj zanatskoj radnji\n– Oprostite, to nije za prodaju, to su antikviteti, skoro pa muzejski primerci. To je makedonski rad, nije ni otomanski, ni albanski…\nPiše: Milan Pajević 4. 9. 2019.\nOhrid (2) : Filigranski pločnici\nSkoro pa da sam siguran da je Džoni sa prezimenom Štulić pisao ovaj tekst (pesme koja me nosila kad god sam koračao Istočnom Karadom u starom delu Bagdada, grada iz 1001 noći) misleći na ulice starog jezgra Ohrida.\nPiše: Milan Pajević 2. 9. 2019.\nKad se pomene Ohrid, koje su vam prve asocijacije? Ohridsko jezero, pored Bajkalskog, najčistije u Evropi.\nPiše: Milan Pajević 30. 8. 2019.\nUnesko brani Ohrid\nApelima umetnika, učesnika festivala „Ohridsko leto“, za očuvanje grada Ohrida i jezera, odnosno, za očuvanju statusa – grada pod patronatom Unesko, priključila se i ta institucija Ujedinjenih nacija, posredstvom svoje Svetske akademije za poeziju.\nU Ohridu predstavljena fotomonografija o Đokoviću\nFotomonografija o Novaku Đokoviću „Rolan Garos – Ostvaren teniski san“ novinara i fotoreportera Jovana Mirčeskog predstavljena je u Ohridu.\nPlaže na jezeru i kafići i u Starom gradu u Ohridu su poplavljeni, a vodena bujica polomila je drveni „most želja“ koji povezuje susedni Kaneo sa centrom grada, prenose makedonski mediji.


Vučić: Odgovor Srbije oko Ukrajine za 48 sati – biće principijelan - 23.02.2022, Sputnik Srbija\nVučić: Odgovor Srbije oko Ukrajine za 48 sati – biće principijelan\nPredsednik Srbije Aleksandar Vučić izjavio je da će Srbija sa odgovorom na krizu u vezi sa Ukrajinom izaći u narednih 48 sati i da će stav naše zemlje biti... 23.02.2022, Sputnik Srbija\n„Noćas sam razgovarao sa premijerkom, koja je u tehničkom mandatu, ali da ne bismo tražili izgovore u tehnici i problemima sa kojima se suočavamo trenutno, izaći ćemo sa kompletnim odgovorom na tu krizu u narednih 48 sati“, rekao je Vučić, komentarišući poziv iz EU da od Srbije očekuje da se uskladi sa sankcijama Rusiji. Vučić je rekao da će sutra u Beogradu, po povratku iz posete Španiji, imati sastanak sa ambasadorima zemalja Kvinte i šefom Delegacije Evropske unije, a da će najkasnije u roku od 24 sata nakon toga izaći sa odgovorom. Vučić je naveo da je u Madridu tokom razgovora sa španskih zvaničnicima ukazao na brojne nelogičnosti i licemerja koje postoji u međunarodnoj politici kada je reč o ukrajinskim oblastima, sa jedne strane, i Kosova i Metohije sa druge.On je tako odgovorio na pitanje novinarima da li su razgovarali o Ukrajini i da li je tokom razgovora u Španiji preneo stav o tim dvostrukim aršinima.„Naravno da smo razgovarali o Ukrajini i ponovio sam naše jasne stavove o poštovanju međunarodnog javnog prava i granica međunarodno priznatih zemalja u skladu sa politikom koju Srbija ima i ukazao na brojne nelogičnosti i licemerja koje postoji u međunarodnoj politici, ali to nije neka velika novost“, kazao je predsednik Srbije.Na pitanje da li smatra da je apsurdno to što je Priština na strani Ukrajine i to što je vlada u Prištini obojena ukrajinskom zastavom Vučić je odgovorio:„Kada je reč o Albancima, tu nikada nikakvih principa, nije bilo i niti će ih biti“.„Jasno je da Španija neće priznati nezavisnost Kosova“Posle susreta sa španskim premijerom Pedrom Sančezom i španskim kraljem Felipeom Šestim, Vučić je izjavio je da stav Španije o Kosovu i Metohiji ostaje nepromenjen.Vučić je, u izjavi novinarima, kazao da je dogovorena nabavka dva transportna aviona, pošto nam je ostao samo Tupoljev 70. „Ugovorom koji smo potpisali na 81 milion evra značajno smo ojačali vojsku. Oko 66 miliona evra ide na avione, a 15 miliona evra za robu i obuku naših pilota. Time ćemo dobiti konačno važan deo naše ukupne avijacije, transportnu avijaciju. Taj avion moći će da prevozi 79 vojnika ili 50 padobranaca. To je važno za manevre i diverzantsko delovanje, prevoz oružja“, objasnio je on. Vučić je kazao da je razgovarao sa svojim domaćinima i o širenju saradnje dve zemlje. Zahvalio im se na podršci na evropskom putu Srbije, kao i podršci za otvaranje klastera. „Španija je četvrta evropska ekonomija, i četvrta po broju stanovnika, veoma značajna zemlja za Srbiju i pored nepriznavanja Kosova“, rekao je on. Vučić je najavio da će pre kraja godine, po prvi put u istoriji, Srbija moći da ugosti ili španskog kralja ili premijera. „Sa aktuelnim španskim kraljem smo imali prvi zvanični sastanak koji je neko imao iz Srbije. Ovo je bila dobra poseta za Srbiju. Imaćemo veliki biznis forum sa španskim privrednicima u oktobru. Nadam se da ćemo imati tada nekog od najviših zvaničnika, a svakako će neko iz španske vlade doći“, rekao je Vučić, a preneo Tanjug.O najavljenoj poseti šefice nemačke diplomatijeVučić je rekao i da je nemačka ministarka spoljnih poslova Analena Berbok najavila posetu Srbiji i da će u susretu sa njom, kao i sa zvaničnicima zemalja iz celog sveta, biti iskren i štititi interese Srbije.„Nemačka ministarka spoljnih poslova se najavila da dolazi. To je važna zemlja i naš najvažniji i najveći partner u Evropi i oni su uvek dobrodošli. Nemojte da smetnete s uma da ne postoji niko u svetu od najvažnijih zvaničnika u svetu koje nisam sreo i pred kojim nisam bio iskren i otvoren uvek štiteći interese Srbije — tako ću činiti i na tom sastanku“, kazao je Vučić.\nPredsednik Srbije Aleksandar Vučić izjavio je da će Srbija sa odgovorom na krizu u vezi sa Ukrajinom izaći u narednih 48 sati i da će stav naše zemlje biti principijelan kao i do sada, zasnovan na poštovanju međunarodnog prava.\n„Noćas sam razgovarao sa premijerkom, koja je u tehničkom mandatu, ali da ne bismo tražili izgovore u tehnici i problemima sa kojima se suočavamo trenutno, izaći ćemo sa kompletnim odgovorom na tu krizu u narednih 48 sati“, rekao je Vučić, komentarišući poziv iz EU da od Srbije očekuje da se uskladi sa sankcijama Rusiji.\nVučić je rekao da će sutra u Beogradu, po povratku iz posete Španiji, imati sastanak sa ambasadorima zemalja Kvinte i šefom Delegacije Evropske unije, a da će najkasnije u roku od 24 sata nakon toga izaći sa odgovorom.\n„Naši stavovi su u potpunosti zasnovani na poštovanju međunarodnog javnog prava, principijelan i neće se razlikovati u odnosu na ono što smo mislili i govorili 2000. godine ili 2016“, istakao je Vučić.\nVučić je naveo da je u Madridu tokom razgovora sa španskih zvaničnicima ukazao na brojne nelogičnosti i licemerja koje postoji u međunarodnoj politici kada je reč o ukrajinskim oblastima, sa jedne strane, i Kosova i Metohije sa druge.\nOn je tako odgovorio na pitanje novinarima da li su razgovarali o Ukrajini i da li je tokom razgovora u Španiji preneo stav o tim dvostrukim aršinima.\n„Naravno da smo razgovarali o Ukrajini i ponovio sam naše jasne stavove o poštovanju međunarodnog javnog prava i granica međunarodno priznatih zemalja u skladu sa politikom koju Srbija ima i ukazao na brojne nelogičnosti i licemerja koje postoji u međunarodnoj politici, ali to nije neka velika novost“, kazao je predsednik Srbije.\n„Srbija se dobro seća 1999. godine kada oni kojima su danas usta puna poštovanja prava nisu tako razmišljali kada je bilo reči o našoj zemlji“, naglasio je Vučić.\nNa pitanje da li smatra da je apsurdno to što je Priština na strani Ukrajine i to što je vlada u Prištini obojena ukrajinskom zastavom Vučić je odgovorio:\n„Kada je reč o Albancima, tu nikada nikakvih principa, nije bilo i niti će ih biti“.\nVučićeva poruka Ukrajini: Prvo vi osudite stravičnu agresiju Zapada nad Srbijom /video/\n22 Februar, 16:55\n„Jasno je da Španija neće priznati nezavisnost Kosova“\nPosle susreta sa španskim premijerom Pedrom Sančezom i španskim kraljem Felipeom Šestim, Vučić je izjavio je da stav Španije o Kosovu i Metohiji ostaje nepromenjen.\n„Jasno je da Španija neće priznati nezavisnost Kosova, ostaje pri svom stavu, poštuje integritet i suverenitet Srbije“, rekao je Vučić.\nVučić je, u izjavi novinarima, kazao da je dogovorena nabavka dva transportna aviona, pošto nam je ostao samo Tupoljev 70.\n„Ugovorom koji smo potpisali na 81 milion evra značajno smo ojačali vojsku. Oko 66 miliona evra ide na avione, a 15 miliona evra za robu i obuku naših pilota. Time ćemo dobiti konačno važan deo naše ukupne avijacije, transportnu avijaciju. Taj avion moći će da prevozi 79 vojnika ili 50 padobranaca. To je važno za manevre i diverzantsko delovanje, prevoz oružja“, objasnio je on.\nVučić je kazao da je razgovarao sa svojim domaćinima i o širenju saradnje dve zemlje. Zahvalio im se na podršci na evropskom putu Srbije, kao i podršci za otvaranje klastera.\nVučić je najavio da će pre kraja godine, po prvi put u istoriji, Srbija moći da ugosti ili španskog kralja ili premijera.\n„Sa aktuelnim španskim kraljem smo imali prvi zvanični sastanak koji je neko imao iz Srbije. Ovo je bila dobra poseta za Srbiju. Imaćemo veliki biznis forum sa španskim privrednicima u oktobru. Nadam se da ćemo imati tada nekog od najviših zvaničnika, a svakako će neko iz španske vlade doći“, rekao je Vučić, a preneo Tanjug.\nO najavljenoj poseti šefice nemačke diplomatije\nVučić je rekao i da je nemačka ministarka spoljnih poslova Analena Berbok najavila posetu Srbiji i da će u susretu sa njom, kao i sa zvaničnicima zemalja iz celog sveta, biti iskren i štititi interese Srbije.\n„Nemačka ministarka spoljnih poslova se najavila da dolazi. To je važna zemlja i naš najvažniji i najveći partner u Evropi i oni su uvek dobrodošli. Nemojte da smetnete s uma da ne postoji niko u svetu od najvažnijih zvaničnika u svetu koje nisam sreo i pred kojim nisam bio iskren i otvoren uvek štiteći interese Srbije — tako ću činiti i na tom sastanku“, kazao je Vučić.\nVučić: Veliko hvala Španiji na podršci koju pruža Srbiji /video, foto/\n23 Februar, 17:43


Demant ministra Aleksandra Vučića: Regionalna inicijativa, ne NATO vežba – Balkanekspresrb.rs\n– Do sada se ta regionalna inicijativa sprovodila u Turskoj, BiH, Grčkoj, Jordanu, a iduće godine će biti kod nas. To je komandno-štabna vežba, koja će biti podržana određenim računarskim simulacijama, i to su vežbe koje su se i ranije održavale na prostoru naše zemlje. Prva vežba takvog tipa urađena je 2010. godine. Ovo nije NATO vežba, već regionalna inicijativa i ništa drugo – naglasio je ministar Vulin.\nPosebno ističemo da REGEX-18 nije prva međunarodna vežba koja se prema NATO standardima realizuje u Srbiji. Prethodno su realizovane vežbe VIKING-14 i LOGEX-15, kao i jedan segment vežbe COMBINED ENDEAVOUR 2011.(press MO)♦\nTagsAleksandar Vučić NATO vežba


Dvije odluke u korist Crne Gore pred sudom u Strazburu | Analitika - Informativni Portal\nDvije odluke u korist Crne Gore pred sudom u Strazburu\nEvropski sud za ljudska prava u Strazburu („Evropski sud“) donio je dvije odluke u predmetima Kićović protiv Crne Gore i Vidaković protiv Crne Gore i odlučio da odbaci predstavke kao neprihvatljive u skladu sa članom 35 stav 1 i 4 Evropske konvencije za zaštitu ljudskih prava i osnovnih sloboda, saopštila je zastupnica Crne Gore pred Evropskim sudom za ljudska prava Valentina Pavličić.\nObjavljeno: 05. 12. 2019 - 11:23\n“U predmetu Kićović protiv Crne Gore, podnosilac predstavke je pokrenuo postupak pred Republičkim fondom penzijskog i invalidskog osiguranja („Fond PIO“) radi priznanja prava po osnovu invalidnosti. Fond PIO je 30.11.2004.godine donio rješenje kojim je odbio da mu prizna pravo po osnovu invalidnosti. U postupcima koji su uslijedili nadležno Ministarstvo zdravlja, rada i socijalnog staranja i Upravni sud Crne Gore su donijeli nekoliko odluka odlučujući o zahtjevu podnosioca predstavke”, navela je Pavličić.\nPosljednjim rješenjem Upravnog suda od 3. novembra 2009.godine odbijena je tužba podnosioca predstavke.\n“U konačnom, presudom Vrhovnog suda Crne Gore od 21. decembra 2009.godine odbijen je zahtjev podnosioca predstavke za vanredno preispitivanje sudske odluke. Na odluke iz predmetnog upravnog postupka podnosilac predstavke je podnio ustavnu žalbu koja je odbijena odlukom Ustavnog suda Crne Gore od 24. marta 2011.godine”, dodala je ona.\nU predmetu Vidaković protiv Crne Gore, podnosilac predstavke je rješenjem Fonda PIO penzionisan 1990. godine.\n“Nakon što mu je rješenjem Fonda PIO od 25. decembra 1991. godine umanjen iznos penzije, podnio je žalbu Ministarstvu rada. U postupcima koji su uslijedili nadležno Ministarstvo rada i Upravni sud Crne Gore su donijeli nekoliko odluka odlučujući o zahtjevu podnosioca predstavke. Upravni sud Crne Gore je presudom od 19. aprila 2012. godine odbio tužbu podnosioca predstavke kao neosnovanu, čime je okončan postupak pred Upravnim sudom. Podnosilac predstavke je podnio zahtjev za preispitivanje presude Upravnog suda koji je odbijen presudom Vrhovnog suda Crne Gore od 14. septembra 2012. godine. Na odluke iz predmetnog upravnog postupka podnosilac predstavke je podnio ustavnu žalbu, koja je odbijena odlukom Ustavnog suda Crne Gore od 28. oktobra 2014. godine”, objasnila je ona.\nPavličić je dalje navela da su se podnosioci predstavke u oba predmeta žalili, između ostalog, na navodne povrede člana 6 stav 1 (pravo na pravično suđenje) Konvencije zbog prekomjerne dužine trajanja upravnih postupaka.\n“Predmeti su komunicirani Kancelariji zastupnika Crne Gore pred Evropskim sudom za ljudska prava kao WECL predmeti („well-established case-law“). Prethodno podrazumijeva da za činjenični i pravni osnov predstavke Evropski sud ima dobro ustanovljenu sudsku praksu i da je malo vjerovatno da će doći do odstupanja od te prakse. Iz tih razloga uz predstavke su dostavljeni i prijedlozi za prijateljsko poravnanje”, istakla je ona.\nKako je objasnila, u pisanom izjašnjenju zastupnik Crne Gore je odbio da zaključi prijateljsko poravnanje u ovim predmetima, a jer je smatrao da u konkretnom nijesu ispunjeni uslovi prihvatljivosti predstavki.\n“Naime, u pravnoj odbrani zastupnik je ukazao da ustavna žalba nije bila suštinski djelotvorno pravno sredstvo prije 20. marta 2015. godine (u skladu sa presudom Evropskog suda Siništaj i drugi protiv Crne Gore, br. 1451/10 i 2 dr., stav 123). Za predmet Kićović protiv Crne Gore, zastupnik je smatrao da je konačna odluka od koje počinje teći rok za podnošenje predstavke odluka kojom je okončan redovni postupak, a to je u konkretnom slučaju bila presuda Vrhovnog suda Crne Gore od 21. decembra 2009. godine, dok je za predmet Vidaković protiv Crne Gore konačna odluka od koje počinje teći rok za podnošenje predstavke bila presuda Vrhovnog suda Crne Gore od 14. septembra 2012. godine. Zbog navedenog zastupnik je ukazao da su u oba slučaja predstavke podnijeta van roka od šest mjeseci”, naglasila je Pavličić .\nEvropski sud je u odluci Kićović protiv Crne Gore konstatovao da je predstavka podnijeta 20. juna 2011. godine, dok je u odluci Vidaković protiv Crne Gore predstavka podnijeta 20. aprila 2015. godine.\n“Prihvatajući argumente zastupnika da je u konkretnim predmetima šestomjesečni rok počeo teći od odluka Vrhovnog suda, a ne odluka Ustavnog suda, Evropski sud je utvrdio da su predmetne predstavke podnijete nakon isteka propisanog roka. Iz tih razloga Evropski sud je u svojim odlukama odbacio predstavke kao neprihvatljive u smislu člana 35 stav 1 i 4 Konvencije”, zaključila je Pavličić .\nTagovi: Valentina Pavličić sud strazbur odluke Crna Gora


ТРАМП једва дочекао ПУТИНОВ предлог\nPutinov predlog o održavanju sastanka stalnih članica Saveta bezbednosti, Tramp je video kao priliku da neutrališe kineski vojni i politički uticaj i da se dokopa spoljnopolitičkog uspeha zbog kojeg neće biti kritikovan, smatraju ruski eksperti.\nOvaj sastanak biće posvećen pitanjima strateške stabilnosti, pa će se u samom centru diskusije naći Sporazum o neširenju nuklearnog oružja, smatraju eksperti.\nPutinov predlog dobar jer uključuje Kinu\nJurij Roguljov direktor Fonda za izučavanje SAD „Frenklin Ruzvelt“ ističe da rusko-američke pregovore o produžetku Sporazuma o neširenju nuklearnog oružja prate ozbiljne poteškoće koje su povezane sa unutrašnjom političkom situacijom u SAD. Osim toga, zbog želje Trampa da u ove pregovore uvuče i Kinu, bilateralni pregovori između Vašingtona i Moskve postaju beskorisni u odnosu na multilateralni format koji uključuje Peking.\n„Trampu je teško da pokreće inicijative u ovoj oblasti ili da odgovori na one koje dolaze od Putina i Rusije. Ali format koji je predložio Putin, po mnogo čemu, ide u prilog interesima SAD. Pre svega zbog toga što su SAD u svojim preliminarnim ocenama i pregovorima o isteku Sporazuma o neširenju nuklearnog oružja istakle da i druge zemlje treba da budu uključene u ovaj proces, misleći na Kinu, što je ona odbila. Ali u ovakvom formatu Kina je odlučila da učestvuje, pa i SAD žele da učestvuju u multilateralnim pregovorima koji su za njih korisniji“, rekao je ekspert.\nAleksej Piljko, direktor Evroazijskog komunikacionog centra, smatra da Tramp dosledno ispunjava svoja predizborna obećanja, koristeći svaku priliku za delovanje i da svoje resurse nastoji da usmeri ka „novoj pretnji sa Istoka“.\n„Tramp pokušava da se što manje uključuje u bliskoistočne konflikte. Povlači svoje trupe iz Avganistana. On zapravo pokušava da izbavi Ameriku od svih ratova i sukoba u koje su je uvukle prethodne administracija. Ne zato što je Tramp mirotvorac, već zato što je njegov glavni protivnik na međunarodnoj areni Kina. On će usredsrediti sve svoje napore kako bi SAD neutralisale kineski uticaj“, rekao je ekspert.\nTrampu potreban spoljnopolitički uspeh\nPoznavaoci prilika ističu da je postojeći model međunarodnih odnosa u krizi, jer postoji jaka neravnoteža, konflikti se umnožavaju, a pretnja od širenja nuklearnog oružja raste, te hitno treba rešiti sudbinu Sporazuma o neširenju nuklearnog oružja koji ističe 2021. godine. Eksperti ističu da je pozicija Moskve nepromenjena, ona se zalaže za produžetak sporazuma i verovatno će nastojati da na ovom sastanku to i postigne.\n„Ako to podrže druge države, SAD će biti jednostavnije da se sa time saglase, ne pod pritiskom ili zbog Rusije, već kao rezultat miltilateralnog dogovora. Verovatno će Amerikanci postaviti svoje uslove, da ako pristanu na produžetak ugovora, da se pregovori vode u širem formatu. Moguće je da se strane dogovore i o novom sastanku“, rekao je ekspert.\nTreba imati u vidu da se Tramp u poslednje vreme suočava sa ozbiljnim kritikama zbog načina na koji SAD vode spoljnu politiku, naročito zbog potpisivanja sporazuma sa Talibanima koji dobar deo političke elite smatra kapitulacijom.\n„Trampu su trenutno neophodni uspesi. Tramp nije čovek koji gradi perspektivu za narednih 20 godina ili koji je sklon strateškim pregovorima sa dalekim ciljem. Njemu su neophodni rezultati sada i odmah. A ako je to pre izbora, onda još bolje, jer nema puno spoljnopolitičkih uspeha“, rekao je ekspert.\nPutinov predlog svima odgovara\nPitanja međunarodne bezbednosti i pravila na međunarodnoj areni interesuju sve zemlje, a naročito vodeće sile, zbog toga Putinov predlog svima odgovara, ističu eksperti.\nZa Emanuela Makrona je ovaj sastanak značajan jer učešće Francuske u pregovorima na visokom nivou o strateškoj stabilnosti povećava njegov značaj kao predsednika, ali i ulogu Francuske.\nOsim toga iz američko-ruskih pregovora o strateškoj stabilnosti i Sporazumu o neširenju nuklearnog oružja, bile su isključene i Velika Britanija i Francuska i zato je ovaj sastanak prilika da iznesu svoju poziciju.\nZa razliku od njih, Kina je odbijala da učestvuje u pregovorima, uz obrazloženje da je nuklearni i strateški arsenal SAD i Rusije mnogostruko veći od kineskog. Ipak ovakav format sastanka spada u obavezne pregovore o važnim pitanjima te Peking ne može da propusti da učestvuje u dijalogu, istovremeno štiteći svoje interese.\nNajbitnija stvar je početak dijaloga, a uspeh bi bio i postizanje dogovora da se ovakvi sastanci održavaju na regularnoj osnovi kako bi se raspravljalo o složenim pitanjima međunarodne politike. U stručnoj javnosti postoji saglasnost da su ovakvi sastanci neophodni kako se ne bi susreli sa lavinom malih i srednjih konflikata i ratova koji mogu dovesti do sudara velikih sila.


Stigao najsavremeniji ultrazvučni aparat u Dom zdravlja Kula - Opština Kula\nVi ste ovde:Početna»Vesti»Društvo»Stigao najsavremeniji ultrazvučni aparat u Dom zdravlja Kula\nOd Admin dana\t 12. jula 2019. Društvo,Lokalna zajednica,Lokalna samouprava\nZahvaljujući sredstvima donacije od strane Kontrole letenja Srbije i Crne Gore u iznosu od 6 miliona i 300 hiljada dinara, stekli su se preduslovi da se sprovede postupak javne nabavke za nabavku medicinske opreme za potrebe Službe ginekologije i oftalmologije, rekao je direktor Doma zdravlja Kula Ševin dr Žarko.\nOn je dodao da je nakon postupka javne nabavke, pre dva dana, isporučen najsavremeniji ultrazvučni aparat i na taj način značajno unapređen kvalitet pruženih usluga na polju dijagnostike i kontrole vođenja trudnoće. Takođe, je naglasio da će već u ponedeljak biti isporučen CTG aparat, tokokardiograf, aparat kojeg Dom zdravlja nikada, od svog osnivanja nije imao u svom posedu, a u pitanju je vrlo značajan aparat koji obezbeđuje kontrolu srčanih otkucaja ploda i na taj način pacijentkinje, odnosno trudnice više neće biti primorane da za tu vrstu usluga odlaze u bolnicu u Sombor i Vrbas, zaključio je Ševin.\nPredsednik opštine Kula, Damjan Miljanić, rekao je da će u narednom periodu biti još povoda za ovakve vesti, jer nova oprema konstantno stiže, a pored opreme stići će i nova vozila u Dom zdravlja. Predsednik je naglasio da je opština Kula izdvojila sredstva za dvoje novih specijalista kako bi se smanjile gužve i čekanja pacijenata. Jedan od specijalista kojeg finansira Opština je upravo ginekolog. Na kraju su se i predsednik i dr Ševin zahvalili Kontroli letenja Srbije i Crne Gore na ovako vrednoj donaciji.\nPrethodni članakObjavljen javni poziv za ostvarivanje prava na podsticaje za nabavku novih mašina i opreme u stočarskoj proizvodnji\nSledeći članak Održana 6. sednica Skupštine opštine Kula\n4. oktobra 2019. 0\nKrsturska škola dobila posebno priznanje za projekat „STEM devojke“\nNova pesnička „Bulka“ u Domu kulture u Crvenki\nJesenji festival cveća u Kuli ugostio najkvalitetnije proizvođače i distributere cveća


Istraživanje Infostuda o unutarkompanijskim odnosima Istraživanje Infostuda o unutarkompanijskim odnosima – Personal magazin\nU dvomesečnom istraživanju koje je sproveo sajt poslovi.infostud.com a koje se bavilo ispitivanjem kvaliteta poslovnih odnosa unutar kompanija, odnosno odnosa između šefova i zaposlenih ali i kolegijalnih odnosa između zaposlenih,…\nU dvomesečnom istraživanju koje je sproveo sajt poslovi.infostud.com a koje se bavilo ispitivanjem kvaliteta poslovnih odnosa unutar kompanija, odnosno odnosa između šefova i zaposlenih ali i kolegijalnih odnosa između zaposlenih, učestvovalo je ukupno 3940 ispitanika.\nRezultati pokazuju da većina ljudi radi u kolektivu sa divnim ljudima i ima odličan odnos sa njima, jer tako odgovara 37% učesnika u anketi sa pitanjem „Kako se slažete sa kolegama /koleginicama na poslu?“. Nešto manji broj, odnosno oko 35% ispitanika kaže da se slaže „kako sa kim“ i da stanje nije baš sjajno. Svaki peti učesnik u anketi odgovara da se sa kolegama slaže loše jer u firmi „vlada potpuni haos u međuljudskim odnosima“. Najmanji broj, odnosno samo oko 8% ispitanika kaže da se retko sa kim dobro slaže jer dok radi – gleda svoja posla.\nU ovom istraživanju učestvovalo je tačno 2085 posetilaca koji su tokom septembra popunjavali anketu na sajtu poslovi.infostud.com\nSa druge strane, u istraživanju koje se bavilo kvalitetom odnosa sa nadređenima, svaki treći ispitanik odgovora da je njegov odnos sa šefom sasvim solidan, odnosno profesionalan i korektan. Gotovo identičan broj, odnosno 31% učesnika je na pitanje „Kako ocenjujete svoj odnos sa šefom?“ odgovorilo da odnos sa šefom „varira jer zavisi od njegovog raspoloženja“. Onih čiji je odnos sa šefom užasan bilo je među tačno 20% ispitanika, što znači da svaki peti ispitanik smatra da je njihov šef „nekorektan i da se nikada ne razume dobro sa zaposlenima“. Međutim, svaki deseti anketirani odgovara da je odnos sa šefom odličan i da se čak sa njim druže i nakon posla. Najmanji broj, odnosno svega oko 6% anketiranih odgovara da je odnos sa šefom „uglavnom loš, jer je on najčešće nezadovoljan i grub“.\nU okviru ovog istraživanja, tokom oktobra ispitani su stavovi 1855 posetilaca sajta poslovi.infostud.com\nIstraživanje Infostuda o unutarkompanijskim odnosima was last modified: November 28th, 2007 by Redakcija


BBI banka i Kantonalni fond: Deset miliona KM za finansiranje privrede USK – glasBužima\nBosna Bank International (BBI) i JU Kantonalni fond Unsko-sanskog kantona potpisali su ugovore kojim je uspostavljena saradnja za plasman komisionih stambenih finansiranja i subvencionirana linija za održavanje i otvaranje radnih mjesta.\n“BBI banka i ovu godinu započinje sa projektima koji su podrška razvoju privrede Bosne i Hercegovine. Ova saradnja predstavlja uspješan model javno-privatnog partnerstva kojim podržavamo kupovinu nekretnina i zapošljavanje u USK. Sredstva namijenjena za fizička lica plasirat će se uz profitnu maržu od 2%, i to bez naknade za obradu finansiranja. Također, BBI banka je obezbijedila i 10 miliona KM po povoljnijim uslovima za podršku pokretanju i razvoj biznisa, a s ciljem otvaranja novih radnih mjesta”, kazao je nakon potpisivanja Bukvić.\n“Posebno nam je drago da sa novom godinom započinjemo saradnju sa BBI bankom koja je izabrana na međunarodnom javnom tenderu kao najpovoljniji ponuđač. Ovom saradnjom nastavljamo našu misiju na području USK. Osim dvije stambene linije Kantonalni fond je ove godine izdvojio i sredstva za subvenciju profitne marže za finansiranje privrede. Na nivou 2021. godine izdvojeno je 400.000 KM”, naglasio je Šahinović.\nPrevious USK: SVE ZDRAVSTVENE USTANOVE MORAJU NABAVITI ANTIGEN TESTOVE AFIAS 6\nNext SDP USK : Pozivamo SDA i PoMAK da opravdaju “zabrinutost” i pokažu svoju “iskrenost” prema budžetskim korisnicima i građanima USK


Nova Trampova PVO strategija kao Ratovi zvezda | Skandalozno\nNova Trampova PVO strategija liči na “Ratove zvezda”\n— Za izradu tog sistema mogle bi biti potrebne godine. Međutim, vršilac dužnosti ministra odbrane Patrik Majkl Šanahan je predstavnik zajednice koja predstavlja i zastupa interese namenske industrije. Ne zaboravimo da je Šanahan radio u korporaciji „Lokid Martin“.\nMislim da će on pokušati da zaštiti interese branše, a konkretno i kompanije „Lokid Martin“, koja je ne slučajno jedna od glavnih proizvođača i učesnika programa svemirskog raketnog programa.\nBudite prvi sa komentarom na članku "Nova Trampova PVO strategija liči na “Ratove zvezda”"


SNP na listi sa naprednjacima - Sputnjik Srbija\n16:44 02.03.2016 (osveženo 18:08 02.03.2016) Preuzmite kraći link\n„Konačno je došlo vreme da Srbija počne da razvija sistemsku i plansku saradnju sa Rusijom kao što to čini sa Evropskom unijom“, dodaje se u saopštenju.\nTo podrazumeva da posle izbora budu formirane nove državne institucije za razvoj saradnje sa Rusijom, po uzoru na postojeće institucije za razvoj saradnje sa EU, koje će predstavljati mehanizam za operacionalizaciju sveobuhvatne strategije razvoja međudržavnih odnosa Srbije i Rusije.\nVeoma važan segment politike stranke čini zalaganje za očuvanje vojne neutralnosti Republike Srbije.\n„U tom pogledu, SNP će biti garant balansiranog pristupa u razvoju vojnih odnosa Republike Srbije sa Rusijom i NATO-om, uz zalaganje da politika vojne neutralnosti Srbije konačno bude potvrđena održavanjem referenduma o članstvu Srbije u NATO-u“, dodaje se u saopštenju.\nOčuvanje vojne neutralnosti Srbije, maksimalno davanje doprinosa razvoju ekonomskih odnosa Srbije i Rusije, a posebno borba za očuvanje Kosova i Metohije u okviru Srbije i podrška suverenitetu Republike Srpske na izvornim dejtonskim principima, biće temeljni principi delovanja SNP-a tokom predizborne i postizborne saradnje sa Srpskom naprednom strankom.\nSNP, cilj, izbori, Nenad Popović, Srbija


» Novosadski srednjoškolci upoznali se s prilikama za učenje i volontiranje u EU\nVolontiranje, učenje, usavršavanje, putovanje i druženje sa vršnjacima u zemljama Evropske unije bile su teme o kojima su u utorak, 6. febraura slušali učenici i učenice trećeg razreda Srednje ekonomske škole iz Novog Sada, u novosadskom EU info pointu.\nMarina Grnja Klaić iz EU info pointa održala je prezentaciju Erasmus + programa i uputila ih na korisne sajtove na kojima se mogu informisati o prilikama koje ovaj program nudi, a koje će i oni uskoro moći da koriste.\n– Erasmus + namenjen je svim studentima koji su završili prvu godinu studija, a jedan od osnovnih preduslova je i da vaš matični fakultet ima potpisan ugovor o saradnji sa fakultetom koji odaberete u inostranstvu. Prema statistikama, naši studenti najčešće biraju da svoje Erasmus + iskustvo steknu u Španiji, ona im je najprivlačnija, a svaki student koji je već učestvovao u programu posvedočiće da polaganje ispita nije ništa teže no na fakultetima u Srbiji, rekla je Grnja Klaić.\nOna je dodala da u Novom Sadu radi ogranak Erasmus Students Network – mreže lokalnih i nacionalnih studentskih organizacija u kojima su angažovani mladi koji svojim vršnajcima pomažu da se prijave na Erasmus+ program. Oni nude pomoć kako onima koji žele da odu, tako i onim studentima koji dolaze iz inostranstva, i kojima je potrebna pomoć da se snađu u lokalnoj zajednici, bilo da se radi o iznajmljivanju stana, poznavanju pravila u saobraćaju, kupovini lokalnih proizvoda ili traženju sportskih i zabavnih aktivnosti.\nSrednjoškolci su naročito bili zainteresovani za mogućnosti volontiranja koje im već sada stoje na raspolaganju, te su s posebnom pažnjom slušali o volonterskim kampovima i drugim oblicima volontiranja.\nPrezentacija programa stipendija u studiranja u Mađarskoj


U Leskovcu potraga za najvećim poreskim dužnikom u Srbiji - juGmedia\nLESKOVAC – Leskovački mediji već danima bezuspešno tragaju za izvesnim Nikolom Sretena Jovanovićem iz tog grada za koga Poreska uprava Srbije kaže da na ime poreza duguje 308miliona dinara, najviše u Srbiji.\nTelevizija Leskovac je danas tražila pomoć gledalaca u traganju za najvećim poreskim dužnikom u Srbiji, a njen voditelj je bezuspešno\npozivao tog čoveka da se javi u emisiju.\n“Telefoni su se usijali i svako je imao svog kandidata sa istim imenom i prezimenom, ali na kraju smo dolazili do zajedničkog zaključka da to nije taj Novica”, rekao je agenicji Beta voditelj i novinar Dragan Marinković.\nGrađani u Leskovcu u nedostatku zvaničnih informacija, danima nagađaju koji se Leskovčanin krije iza imena neslavnog poreskog\nZvaničnici poreske uprave u Leskovcu ne odgovaraju na pozive novinara, a po svoj prilici, zabranu kontakata sa predstavnicima medija dobili su i službenici, koji su ranije rekli Beti da se provera može izvršiti samo upisom imena i prezimena na službenom kompjuteru.\nU policiji je nezvanično ukazano na jednu osobu iz obližnjeg sela, koja je pre desetak godina privođenja zbog šverca robe iz Bugarske,\nali proverom na terenu Beta je došla do podataka da tamošnji Novica S. Jovanović nema “ni kučeta ni mačeta” i da se nikakva imovina ne vodi na njegovo ime.\nČaršija je prethodno sumnjala na jednog leskovačkog uspešnog zanatliju, koji se i sam javio Beti i rekao da se njegov otac ne zove\n“Dolazi mi da tužim Poresku upravu jer me danima zovu prijatelji i poznanici da provere da li sam ja taj neplatiša”, požalio se ovaj\nKalkulisalo se i sa imenom jednog lica, pa sa imenimima biznismena i političara, ali ni jedan od njih nema sva tri navedena imena na spisku Poreske uprave.\nU telefonskom imeniku se, inače, nalazi 12 vlasnika fiksnog telfona sa imenom Novica Jovanović.\nSvi vlasnici tih brojeva su u razgovoru sa Betom rekli da uredno izmiruju svoje poreske obaveze, a ni jedan od njih nije potvrdio da mu se otac zove Sreten.\nU regionaloj Poreskoj upravi u Nišu, Beti je rečeno da je za informacije nadležan onaj ko je objavio spisak, a služba za odnose\nsa javnošću u Republičkoj poreskoj upravi nije danas odgovorila na dopis Bete kojim je traženo da se obelodani adresa misterioznog leskovačkog dužnika poreza od 308 miliona dinara.\nBugari slavili Novu godinu na Nišavi\nOd početka godine u Vranju rođeno 38 beba\nStanje na putevima u Leskovcu je zadovoljavajuće, a preko 90 posto putnih pravaca je osposobljeno, kazao je za zvanični gradski sajt direktor JP "Urbanizam…\nRoštiljijada pomirila Cvetanovića i Batu Gašića? (VIDEO)\nIako se predsednik Srbije Aleksandar Vučić na otvaranju Roštiljijade žalio kako ne može da pomiri leskovačkog i kruševačkog lidera naprednjaka…\nRenovira se kutak za mališane u Sportsk...\nDo kraja ovog meseca deo Sportskog centra u Vladičinom…\nAnika na Srpski pokret Dveri: Sve smo jači, mi smo naredna vlast\nčaki na Promovisan SNS Informator\nsenka3006 na Srpski pokret Dveri: Sve smo jači, mi smo naredna vlast\nKoviljka1302 na Srpski pokret Dveri: Sve smo jači, mi smo naredna vlast


Rukometaš Zlatko Rakić novi član RK Novi Pazar!\nGlibovčanin, jedan od najboljih bekova u Superlige, pojačao redove ambicioznog kluba\nRukometaš Zlatko Rakić, već godinama jedan od najboljih bekova u srpskoj Superligi, dokazao se u redovima Morave iz Velike Plane, gde je bio stožer sjajnih rezultata kluba u elitnoj konkurenciji. Ovaj stameni Glibovčanin, koji je karijeru počeo u Palanci, promenio je sredinu.\nZlatko Rakić je potpisao ugovor sa ekipom Novog Pazara, članom Super B lige. On je prihvatio dobru ponudu ambicioznog kluba, koji planira da od naredne sezone bude konkurentan u borbi za elitnu konkurenciju. Iskusni bek je zvanično predstavljen u Novom Pazaru i tom prlikom je izrazio zadovoljstvo:\n"Verujem da ćemo uspeti da izborimo opstanak, pa da sledeće godine napadnemo i elitu. Nije velika razlika u kvalitetu između dva najjača ranga, klubovi u ovoj ligi su uz rame superligašima", ocenio je Zlatko Rakić.


Vi ste ovdje:Home»News»Bioskopi u Austriji puni samo vikendom\nBioskopi u Austriji, koji su 2020. zbog pandemije bili pretežno zatvoreni, ponovo imaju gledaoce, ali njihov broj je daleko manji nego ranije.\nU Austriji korona-mjere nisu pogodile gotovo nikog tako teško kao što je lanac bioskopa Cineplexx, čiji direktor Christian Langhammer kaže da je prošli vikend bio fantastičan, da je broj gledalaca bio kao prije pandemije, zahvaljujući blokbasterima i lošim vremenskim prilikama.\nLanghammer, koji je zadužen za, pored Austrije, još 11 zemalja u Evropi, ukazuje da je neočekivana nedavna odluka Grčkih vlasti da u bioskope mogu ići samo vakcinisane osobe, predstavlja težak udarac bioskopima koji privlače prije svega mladu publiku koja još čeka na vakcinaciju.\nŠto se tiče podsticaja Langhammer ukazuje da je Austrija ispred svih. Langhammer i šef finansija Cineplexxa Christof Papousek ocjenjuju da neće biti talasa stečaja u njihovoj privrednoj grani, kao i da ne treba strijepiti od zatvaranja bioskopa. Langhammer kaže da je njegov lanac bioskopa na dobrom kursu, dodajući da su u Austriji prije pandemije sprovedena sva renoviranja, a u inostranstvu je lanac nastavio sa ekspanzijama otvaranjem novih bioskopa u Rumuniji i Beogradu.


Kolumne: Vladike protiv saopštenja Sabora - nismo zvali Vučića\nVladike protiv saopštenja Sabora - nismo zvali Vučića\nKako je objavio Danas, više učesnika Sabora sa mitropolitom crnogorsko-primorskim Amfilohijem (Radovićem) na čelu, u pismu patrijarhu ocenilo je da je "portparol svojevoljno formulisao neke odluke, suprotno volji Svetog Arhijerejskog Sabora" zbog čega "izražavaju svoje negodovanje i ograđuju se od pomenutog Saopštenja".\nU pismu u koje je Danas imao uvid, grupa episkopa je razočarana što je autor saopštenja episkop bački Irinej "tendenciozno prikazao i prenaglasio značaj posete političkih lidera regiona Aleksandra Vučića i Milorada Dodika". Oni tvrde da je "potpuno je bespotrebna rečenica koja govori o 'naporima i neravnopravnoj borbi sa moćnicima za očuvanje KiM u sastavu Srbije', pošto o prirodi, umešnosti i iskrenosti vođenja te borbe saborski oci uopšte nisu imali jednoglasno mišljenje, čak naprotiv".\nDanas dodaje da se u pismu negira da su Vučić i Dodik posetili Patrijaršiju "na poziv Sabora", kako piše u zvaničnom sapštenju, već da je "to bilo na inicijativu i poziv Patrijarha".\nVladike traže da se rečenica: "o podršci i sveobuhvatnoj pomoći države Srbije našem narodu da opstane na najsvetijoj srpskoj zemlji, Kosovu" izbaci iz zvaničnog saborskog saopštenja u kome je, kako navode, izostavljeno da je Sabor svojim posebnim saopštenjem o KiM potvrdio svoj nepokolebivi stav sa prethodna dva Sabora.\nUz ocenu da su "iznenađeni i razočarani pojavom teksta u kome se stvari tendenciozno prikazuju drugačije nego što je bratski dogovoreno na Saboru", ova grupa vladika traži da se zvaničnog sajta SPC objavi novo dopunjeno i ispravljeno saopštenje Sabora.\nKako Danas nezavnično saznaje, patrijarh Irinej nije odgovorio na ovo pismo, a na zvaničnom sajtu SPC je i dalje verzija saborskog saopštenja vladike bačkog Irineja, koju je on već jednom menjao jer je u "prvoj varijanti", mimo odluke Sabora u nju uključio i "slučaj" episkopa zapadno-američkog Maksima.\nTa tema se, ipak, potom našla na sajtu SPC zbog demantija vladike bačkog Irineja upućenog beogradskj štampi koja je negirala da se vladika Maksim "pokajao zbog svojih stavova o autokefalnosti".


Danas počinje PRIJAVA PRIVREDNIKA za program ekonomskih MERA, ovo su svi DETALJI\n"Primena ovih ekonomskih mera počinje danas (u ponedeljak) i svi zainteresovani moći će da se prijave, i to kroz poresku prijavu, koju i inače popunjavaju. Pozivam sve privrednike, mikro, mala, srednja i velika perduzeća da iskoriste ove pogodnosti, jer je u pitanju zaista velika podrška za vaše poslovanje. Država je uz vas, a to smo pokazali kroz ovaj paket mera", ističe Mali.\nU ponedeljak će biti objavljen i poziv Fonda za razvoj za pomoć privrednicima u održavanju likvidnosti, a do četvrtka naredne nedelje biće završen i pravni okvir za garantnu šemu za podršku privredi, odnosno preduzetnicima, mikro, malim i srednjim preduzećima.\nPrva uredba odnosi se na mere poreske politike i direktnu pomoć privatnom sektoru. Mere podrazumevaju odlaganje plaćanja poreza i doprinosa na zarade za preduzeća u privatnom sektoru, tokom trajanja vanrednog stanja, a u periodu od tri meseca, uz kasniju otplatu nastale obaveze u ratama, sa početkom najranije od 2021. godine. Mera se odnosi na privredne subjekte, uključujući i ogranke i predstavništva stranih pravnih lica.\nКada je reč o uplati bespovratnih novčanih sredstava iz budžeta, u iznosu od oko 30.000 dinara, na njih imaju pravo: preduzetnik, preduzetnik paušalac, preduzetnik poljoprivrednik, preduzetnik drugo lice, pravna lica koja su razvrstana kao mikro, mala i srednja. Novčanu pomoć može da koristi i samostalni preduzetnik koji nema zaposlenih.\n„I oni su u obavezi da otvore namenski račun, preko koga će ići ta isplata. Nakon poslednje uplaćene rate, poslodavci su u obavezi da tri meseca zadrže radnike. Nama je bilo važno da se i u ovom slučaju osiguramo da neće biti otpuštanja“, ističe Mali.\nMinistar očekuje da će u prvih deset dana maja biti uplaćen minimalac svakom zaposlenom u privatnom sektoru za koji se poslodavac prijavi da bude deo ovog programa.\nPogodnosti iz ove uredbe mogu da koriste i preduzetnici koji su registrovali privremeni prestanak obavljanja delatnosti najranije na dan 15.03.2020. godine. Uslov je i da počev od ovog datuma pa do dana stupanja na snagu ove uredbe, nisu smanjivali broj zaposlenih za više od 10%.\nPlaćanje odloženih poreskih obaveza će početi od januara sledeće godine i to na najviše 24 mesečne rate, bez plaćanja kamate.\nTakođe, odlaže se plaćanje i akontacije poreza na dobit pravnih lica za mart, april, i maj 2020. godine do predaje konačne poreske prijave za porez na dobit pravnih lica za 2020. godinu.\nUplata minimalca na namenski račun\nIsplata direktnih davanja privrednim subjektima u privatnom sektoru vrši se sa posebnog namenskog računa otvorenog kod Uprave za trezor. Privrednom subjektu otvara se poseban namenski račun – isplata direktnih davanja – COVID-19 kod banke u kojoj privrednog subjekta ima tekući račun.\nMinistar poljoprivrede, šumarstva i vodoprivrede Branislav Nedimović boravio je u dvodnevnoj poseti Egiptu, a na sastanku sa egipatskim kolegama dogovoren je početak izvoza srpske pšenice Egiptu, najvećem svetskom kupcu ove robe.


Obama će potpisati zakon o produžavanju sankcija Iranu - Sputnjik Srbija\n17:11 12 Avgust 2020\nObama će potpisati zakon o produžavanju sankcija Iranu\n20:32 02.12.2016 Preuzmite kraći link\nPredsednik Sjedinjenih Američkih Država Barak Obama potpisaće zakon o produžavanju sankcija Iranu na deset godina, koji su usvojila oba doma Kongresa SAD, rekao je novinarima u petak predstavnik Bele kuće Erik Šulc.\nSAD produžile sankcije Iranu za deset godina\n„Očekujem da će predsednik potpisati ovaj zakon“, rekao je Šulc i dodao da primena ovog zakona u praksi „nije neophodna“.\n„Smatramo da zakon neće biti prepreka sveobuhvatnom planu dejstava (sporazumu Irana i međunarodne „šestorke“ posrednika o rešavanju iranskog nuklearnog problema)“, dodao je predstavnik Bele kuće.\nMinistarstvo inostranih poslova Irana saopštilo je ranije da produžavanje sankcija protivreči Sporazumu o nuklearnom programu.\nIran i „šestorka“ međunarodnih posrednika potpisali su 14. jula 2015. Sporazum o rešavanju problema iranskog nuklearnog programa. Plan je stupio na snagu 16. januara. Krajem februara predstavnici Međunarodne agencije za atomsku energiju naveli su da Iran poštuje svoje obaveze iz sporazuma.\nproduženje sankcija, sankcije Iranu, iranski nuklearni sporazum, Bela kuća, Barak Obama, Iran


Živite za te zastave, čuvajte Srbiju! – GM Press\nŽivite za te zastave, čuvajte Srbiju!\nRedakcija 14 juna, 2020\t0 Komentara\n-Živite za te zastave, čuvajte Srbiju, bićemo nesalomiv orah svima koji pokušaju da nas slomiju – poručio je danas predsednik Srbije i vrhovni komandant VS Aleksandar Vučić na svečanosti povodom uručenja vojnih zastava povodom formiranja 72. brigade za specijalne operacije i 63. padobranske brigade u Takovu.\n-Danas je svečani, važan dan za nas i želim da ljudi u Srbiji znaju da su ovo dve najelitnije jedinice naše armije – poručio je u Takovu Aleksandar Vučić iistakao da su ove jedinice uvek bile na braniku naše otadžbine, da su uvek primale prvi i najteži udar , da su bili uz svoj narod i kad niko drugi nije želeo da ode na određena bojišta, pripadnici 63. Padobranske i 72. Specijalne brigade uvek su tamo išli.\n-Vi ste najhrabriji deo našeg naroda, vi ste najbolji deo nas i ja sam danas predsednik koji je ponosan na činjenicu da mogu da vam vratim zastave ponosa, zastave časti. I ono što sam rekao Italijanu i Zoniću, koji su u ime svojih brigada preuzeli zastave, da su te zastave simbol slobode, nezavisnosti, časti i obraza naše Srbije I da te zastave nikada ne bi smele da padnu u ruke neprijatelja. Vi ste ti koji ste u tim zastavama dobili zalog i obavezu ali i opomenu za sve nas , da dok je tih zastava, dok su uzdignute i mi i Srbija postojimo. Ne postoji bolje mesto za uručivanje tih zastava od Takova, gde je Miloš Veliki podigao Drugi srpski ustanak. Mi danas ne pozivamo u rat, samo kažemo svima da ćemo da čuvamo mir i stabilnost, ali i da ćemo biti nesalomiv orah za svakog ko pokuša da ga polomi – rekao je Vučić.\nPredsednik Aleksandar Vučić poručio je danas da veruje da je Srbija na dobrom putu i da, uz racionalan pristup, čuvanje mira i razumevanje naše pozicije u svetu, te odgovornost i razum svih nas može mnogo toga da postigne u narednom periodu.\nUpitan da li će Srbija u okolnostima u koijima se svet menja, a ona sama diže ekonomski i na spoljnjem planu imati šansu i uspeti ovaj put „prevarimo“ istoriju i same sebe i da zemlja dođe na mesto gde pripada u evropskim i svetskim okvirima, Vučić je rekao da Srbija mnogo toga moze da uradi i da je za to potrebna disciplina, odgovornost i razumno ponašanje.\n-Pripreme za posetu Vladimira Putina Srbiji su u toku- rekao je predsednik Aleksandar Vučić i dodao – izvesno je da će stranica Miroslavljevog jevanđelja, koja se nalazi u Rusiji, biti vraćena u Srbiju,- ali nije mogao da potvrdi da će se to desiti tokom posete predsednika Ruske Federacije Srbiji, u oktobru.\nVučić je rekao da su već počeli razgovori i pripreme za posetu Putina, da se ubrzavaju radovi na Hramu Svetog Save, a u to vreme je i godišnjica oslobođenja Beograda.\nPredsednik Srbije Aleksandar Vučić najavio je danas da će u oktobru biti održana najveća vojna parada u poslednjih 75 godina i prikaz „svega što u Vojsci Srbije leti i puca“.\n-Za oktobar se spremamo kada ćemo napraviti nešto što nismo u predhodnih 75 godina, od oslobođenja zemlje. Biće predstavljeno sve što leti, puca i sve što imamo kako bi pokazali svu vojnu moć i snagu Srbije-, rekao je Vučić novinarima u Takovu.\nVučiću oficirska sablja za posvećenost napretku VS\nNačelnik Generalštaba Vojske Srbije general Milan Mojsilović uručio je danas oficirsku sablju predsedniku i vrhovnom komandantu Aleksandru Vučiću u znak zahvalnosti za njegovu posvećenost vojsci. Vučiću je oficirska sablja uručena na svečanosti uručenja zastava ponovo oformljenim 63. padobranskoj brigadi i 72. brigadi za specijalne operacije u Takovu.\n-Ovo je istorijski dan za naše dve brigade, 72. brigade za specijalne operacije i 63. padobranske brigade- poručio je danas ratni komandant general-major Ilija Todorov na svečanosti uručenja zastavama u Takovu. On je istakao da je velika čast što predsednik Srbije i vrhovni komandant VS Aleksandar Vučić dodeljuje vojne zastave povodom formiranja dve elitne jedinice.\nSvečanost u takovskom spomen-kompleksu obeležio je defile 20 podešelona pripadnika i veterana 72. brigade za specijalne operacije i 63. padobranske brigade, a izvedeni su i naleti vazduhoplova Vojske Srbije, padobranski skokovi, kao i prikaz naoružanja i vojne opreme.\nTags: aleksandar vucic, Aleksandar Vulin, dejan kovačević, gornji milanovac, srbija, takovo, vojna parada, vojska Srbije\nSERVISNE INFORMACIJE ZA 15. JUN 2020. GODINE


Stefanović obećava veće plate za niže činove Vojske Srbije - NOVA portal\nStefanović obećava veće plate za niže činove Vojske Srbije\nPolitika Autor:Beta03. dec. 202012:12\nMinistar odbrane Nebojša Stefanović izjavio je da je pored modernizacije sredstava, unapredjenje standarda vojnika jedna od najvažnijih stvari koju želi, što će situmulisati dolazak u vojsku.\n„Razgovarao sam s predsednikom da, osim povećanja od pet odsto koje je država već predvidela, imamo i jedno značajnije povećanje koje će, s obzirom na raspon plata, više doprineti standardu vojnika i podoficira a nešto manje i oficira“, rekao je Stefanović za novi broj magazina Odbrana.\nOn je rekao da se mora raditi na poboljšanju standarda kako bi ljudi bili stimulisani da dodju u vojsku, ali i kako bi ih zadržali u njenom sastavu.\nGovoreći o opremanju vojske, on je naveo da je opredeljenje da domaća industrija i pamet bude u najvećoj meri ta koja će ispuniti stratešku viziju Generalštaba i ministarstva odbrane u pogledu opremanja, ali je „potrebno ubrzati procese“.\n„Mislim da moramo brže da proizvodimo orudja koja su potrebna za vojsku i da se ne može dogoditi da se godišnje proizvede tek nekoliko. Važno nam je da domaća industrija bude sposobna da razvija sredstva i da možemo da nabavljamo sve što je vojsci potrebno u našoj zemlji, da ne zavisimo od inostranstva, već da povećavamo svoje kapacitete“, rekao je Stefanović.\nnebojša stefanovićplataplateveće plateVojska Srbije


Hackathon 'Just Code It' 21. i 22. decembra u Sarajevu @ StartBiH.ba\nHackathon 'Just Code It' 21. i 22. decembra u Sarajevu\nVodeći se višegodišnjim uspjehom organizovanja hackathona, Udruženje studenata elektrotehnike Evrope - EESTEC LC Sarajevo i ove godine organizuje spomenuto takmičenje, a bit će održano 21. i 22. decembra u Sarajevu.\nHackathon "Just Code It" je 24-satno studentsko lokalno takmičenje koje se sastoji od akademskog i praktičnog dijela, a tema hackathona je razvoj web stranica.\nU toku akademskog dijela učesnici će imati priliku da se, kroz predavanja stručnjaka iz prakse, bolje upoznaju o temi takmičenja. Nakon predavanja takmičari će imati priliku da sami osmisle svoje rješenje za određeni problem, te ga prezentuju.\n"Just Code It" namijenjen je studentima elektrotehnike i računarstva i drugih srodnih fakulteta. Svi zainteresovani mogu se individualno ili ekipno prijaviti putem forme, najdalje do 8. decembra 2019. u 20 sati.\nJedna takmičarska ekipa može brojati maksimalno tri člana, a nakon zatvorenih prijava priliku da se takmiče će dobiti pet do 10 odabranih timova. Pobjedničku ekipu će odabrati stručnjaci-predavači, a njeni članovi će dobiti vrijedne nagrade, najavljeno je iz Udruženja studenata elektrotehnike Evrope - EESTEC LC Sarajevo.


Za 2.108 osoba pokrent postupak ZA GUBITAK DRŽAVLJANSTVA CRNE GORE | Red Portal\nZa 2.108 osoba pokrent postupak ZA GUBITAK DRŽAVLJANSTVA CRNE GORE\nPO SILI ZAKONA: Gubitkom crnogorskog državljanstva, na taj način, dolazi do brisanja iz biračkog spiska\nCrnogorsko državljanstvo nikome se neće oduzimati po automatizmu, poručili su iz Ministarstva unutrašnjih poslova (MUP).\nNavodi se da je MUP počeo proveru za osam hiljada građana koji se nalaze u biračkom spisku Srbije, Bosne i Hercegovine i *Kosova, zbog pretpostavke da pored crnogorskog imaju i državljanstvo druge države.\nIz MUP-a su kazali da je izvršena provera za ukupno 2.703 osobe, od čega će za 2.108 biti pokrenuti postupci za gubitak crnogorskog državljanstva po sili zakona, dok je za 595 osoba utvrđeno da u skladu sa Zakonom o crnogorskom državljanstvu imaju dvojno državljanstvo.\nKako su rekli, tim osobama će biti omogućeno da se izjasne o činjenici i okolnostima da je MUP u saznanju da su dobrovoljno stekli državljanstva druge države, što je odlučujuća činjenica za pokretanje postupka po službenoj dužnosti za gubitak crnogorskog državljanstva po sili zakona.\n- Shodno članu 31 stav 3 Zakona o crnogorskom državljanstvu, licima će biti omogućeno da se izjasne davanjem izjave na zapisnik koje državljanstvo žele da zadrže, što znači da ne gube crnogorsko državljanstvo po automatizmu - istakli su iz MUP-a.\nZvicer Belivuku PLAĆAO 300.000 EVRA PO ISKASAPLJENOM TELU\nNjima će, kako je pojašnjeno, biti dat rok od tri meseca da dostave dokaz o podnešenom zahtevu za otpust iz državljanstva druge države, a u roku od godinu da dostavi dokaz o otpustu iz državljanstva druge države.\n- Nakon toga, ako je neko dostavio dokaz o otpustu iz državljanstva druge države, donosi se rešenje o obustavi postupka i on zadržava crnogorsko državljanstvo, i navedeno lice ostaje potpuno zakonito u biračkom spisku - rekli su iz MUP-a.\nU suprotnom se, dodaju iz tog resora, crnogorsko državljanstvo gubi po sili zakona\n- Tek gubitkom crnogorskog državljanstva, na taj način, dolazi do brisanja iz biračkog spiska - precizira se u saopštenju.\nIz MUP-a su podsetili da osobe koje su dobrovoljno stekle državljanstvo druge države prije 3. juna 2006. godine, imaju pravo na dvojno državljanstvo.\n- Što se dokazuje uvidom u Uvjerenje o državljanstvu, izvodom iz matične knjige rođenih sa konstatacijom o datumu upisa u državljanstvo druge države ili Rešenjem o prijemu u državljanstvo druge države, nakon čega će ovaj organ pokrenuti upravni postupak obustaviti - dodaje se u saopštenju.\nBogdan Bogdanović se povredio! 😓\nMonika pokazala LUKSUZNU KUĆU sa pogledom na MORE u Hrvatskoj! 😎🏠\nSamo 6 slučajeva koronavirusa dve nedelje nakon koncerta 🤔\nSnima se NOVI SERIJAL Igre prestola😮\n#Državljanstvo Srbije i Crne Gore\n#Zakon o državljanstvu\nFAJZER traži odobrenje u SAD za VAKCINISANJE TINEJDŽERA\nDžastin Biber: Milioner, a nema mobilni telefon\nBeograd: Fajzer i Sputnjik V bez zakazivanja\nPlasido Domingo nagrađen NAJDUŽIM APLAUZOM: Evo koliko je trajao! 😳\nPalačinke u DŽEZVI: Moguće je! (TUTORIJAL) 😅


Radimo na podizanju bezbednosti učenika\nIzvor: S media, 02.Sep.2009, 15:35\nMinistar policije Ivica Dačić izjavio da će Ministarstvo unutrašnjih poslova učiniti sve da stvori tehničke, organizacione, zakonske uslove kako bi se u školama u Srbiji postigao visok novo bezbednosti učenika.\nZa taj cilj potreban je drugačiji sistem vrednosti, sistem u kome će nasilje biti osudjeno kao izuzetak, a ne uvojeno kao pravilo ponašanja, rekao je ministar Dačić i naglasio da je u tom poslu neophodna saradnja medija i veće poverenje svih državnih struktura.\nDačić je, prilikom posete novobeogradskoj Osnovnoj školi "Mladost", gde je promovisan program "Škola bez nasilja" istakao da će MUP, u saradnji sa Ministarstvom prosvete i gradskim i opštinskim vlastima, pokušati da u svim školama u Srbiji angažuje školskog policajca .\n"Nama je u interesu da bezbednost u školama bude na najvišem mogućem nivou", rekao je Dačić, smatrajući da je bitna i edukacija od najranijeg uzrasta, obučavanje za snalaženje dece u saobraćaju.\nOn je napomenuo da će MUP upotrebiti sve resurse na stvaranju uslova da u školama postoji unutrašnji sistem kontrole, video nadzora, koordinacije sa operativnim centrom na nivou grada, što, prema njegovoj oceni, treba da dovede do toga da u školama nema nasilja.\nU medjuvremenu moramo da shvatimo da škole nisu izuzete od kriminala, korupcije, droge, od incidenata i problema koji postoje u društvu, ne samo kod nas nego širom sveta, rekao je Dačić.


Japan će više ulagati u Srbiju - AgroSmart\nMinistar spoljnih poslova Japana Taro Kono dolazi danas u posetu Srbiji. Kono je prvi japanski ministar koji stiže u Beograd posle 18 godina.\nPred današnju posetu ministar je izjavio da su od prošlogodišnje posete Srbiji premijera Japana Šinza Abea, bilateralni odnosi dve zemlje drastično razvili u svim oblastima.\n– Otkako je premijer Abe posetio Srbiju, kompanija koja se bavi proizvodnjom rashladnih sistema „Maekava“ otvorila je fabriku u Smederevu, a JTI je proširila kapacitet proizvodnje otvaranjem novog pogona – rekao je Kono za današnju „Politiku“.\nKako je dodao, potvrđeno je i učešće kompanije „Itoču“ u projektu izgradnje regionalnog centra za tretman otpada u Vinči, koji podrazumeva i proizvodnju električne energije.\nPomenuvši i odluku kompanije „Tojo tajers“ da u Indjiji izgradi novu fabriku, Kono je istakao da su sva ta ulaganja dokaz da se u Japanu interesovanje za Srbiju evidentno povećava.\n– Okolnosti su takve da se može očekivati dalji razvoj ekonomskih odnosa. Srbija poseduje radnu snagu, koja je u odnosu na nizak nivo primanja, visokog kvaliteta, a napredak u skorašnjim ekonomskim i fiskalnim reformama je izuzetan – napomenuo je Kono.\nKono, koji je podsetio da je prošlo 18 godina od poslednje posete jednog šefa japanske diplomatije Srbiji, podsetio je i da će dve zemlje 2022. godine obeležiti 140 godina od uspostavljanja diplomatskih odnosa.\nOn navodi da bi želeo da odnosi dve zemlje, pred obeležavanje te godišnjice, budu još čvršći kroz konkretnu saradnju.


Radan klaster pokriva teritorije opština Lebane, Kuršumlija, Medveđa, Prokuplje i Bojnik, koje je danas posetio ministar zbog poplava.\nMomirović je dodao da su Prolom banja, Kuršumlijska banja turističke destinacije koje će se tek razvijati.\nPodsetio je da će se graditi autoput od Niša do Prištine i istakao da je želja države da se paralelno sa tim razvija i klaster radanskog područja.\n"Važno nam je da ceo taj kraj podignemo, kao i da izgradimo autoput. Uveren sam da ćemo vrlo brzo imati rezultate", zaključio je Momirović.\nTuristički klaster radanskog područja koji pokriva teritorije opština Bojnik, Kuršumliju, Lebane, Medveđa i Prokuplje osnovan je 3. oktobra 2012. godine. Sedište klastera je u Lebanu, a ima isturenu kancelariju u Kuršumliji.\nInicijator za osnivanje klastera je Akcionarsko društvo "Planinka" iz Kuršumlije, a osnivači su deset srednjih i malih preduzeća i preduzetnika, dve visokoškolske ustanove i dve organizacije za podršku.\nKasnije se pridružilo još osam članova, od kojih su četiri privrednika, dve visokoškolske ustanove i dve organizacije za podršku.


Informacije o zločinima sirijske vojske — lažne - 16.12.2016, Sputnik Srbija\nInformacije o zločinima sirijske vojske — lažne\nPrilikom oslobađanja istočnog Alepa razjašnjeno je da su podaci o zločinima sirijske vojske isfabrikovani i da su militanti izvršili zverstva prema civilima na... 16.12.2016, Sputnik Srbija\n„Tokom oslobađanja Alepa i izvođenja humanitarne operacije otkriven je ceo niz važnih situacija. Kao prvo, otkriveno je da su namerno puštane dezinformacije koje se poslednjih dana šire o navodnim zločinima jedinica oružanih snaga Sirije u istočnom Alepu“, rekao je Borodavkin.\n„Istovremeno, u istočnom Alepu, koji je vojska oslobodila od terorista, otkriveni su dokazi da su teroristi u dužem vremenskom periodu svoje vladavine vršili strašne zločine u tom delu grada. Ubijali su decu, žene, masovno su streljali građane istočnog Alepa koji su želeli da izađu iz ’Kotla‘, minirali su humanitarne koridore, otvarali su snajpersku i artiljerijsku vatru po kolonama ljudi koji se nalaze u istočnom Alepu, granatirali su ruske bolnice i ubili su naše medicinske sestre. I to je samo ono što je zabeleženo na osnovnu svežih tragova. Odgovarajuća baza podataka o tim zločinima i zverstvima već se formira za narednu istragu i kažnjavanje krivaca“, rekao je Borodavkin.


U ponedeljak počinje „Dječija nedelja“\nNaslovnica Sjeverni Sandžak Novi Pazar U ponedeljak počinje „Dječija nedelja“\nNovi Pazar – Ovogodišnja Dječija nedelja održaće se od 7. do 13 . oktobra pod zanimljivim sloganom „Slušajte mama i tata, hoću seku ili brata“, a sa osnovnom porukom da porodicu treba čuvati na okupu, rekla je direktorka organizacije „Prijatelji djece“, Farisa Fetahović.\n„Manifestacija je prilika da roditelji vide šta to njihova djeca rade u vrtiću ili školi, i ne samo u okviru nastavnih aktivnosti. Zahvaljujujući podršci lokalnih valsti Dječija nedelja je iz godine u godinu sve sadržajnija i ljepša, a nadam se da ćemo i ovog puta ispuniti očekivanja“, zasključila je Fetahovićeva, nakon sastavka Organizacionog odbora. Grad Novi Pazar tradicionalno podržava organizaciju najmasovnije dječije manifestacije na ovim prostorima.\n„I finansijski podržavamo Dječiju nedelju, jer je u okviru brojnih aktivnosti planirana aktivnost velikog broja djece. Niz aktivnosti koje će se održavati na različitim lokacijama ispuniće predstojeće dane u potpunosti, kako najmlađima tako i svim našim sugrađanima koji žele da proprate program“, rekao je pomoćnik gradonačelnika Fevzija Murić.\nSastanku Organizacionog odobra prisustvovali su gradonačelnik Novog Pazara, dr Meho Mahmutović, predsjednica gradske Skupštine Sadija Plojović, direktori javnih preduzeća, ustanova i škola, kao i institucija čiji rad na bilo koji način doprinosi uspješnoj realizaciji predstojeće Dječije nedelje.


Predlažemo šest Mjera za stabilnost:\n1. Polezeći od činjenice da je država većinski vlasnik Eletroprivrede Crne Gore, potrebno je pozvati nadležne državne institucije i tijela, da nađu pravni osnov da se u toku marta i aprila, te u mjesecima moguće dalje primjene vanrednih mjera, uvedu jeftine tarife za utrošenu električnu energiju tokom cijelog dana, odnosno sniženje sadašnje cijene za 50%. Ovo umanjenje cijene bi se odnosilo na paket potrošnje koji je neophodan za minimalno funkcionisanje domaćinstva prema broju članova.\n2. Smatramo da lokalne samouprave, kao vlasnici opštinskih preduzeća za vodosnabdijevanje, trebaju da svim građanima u naredna tri mjeseca smanje cijene za utrošenu vodu za 50%, i to u odnosu na paket potrošnje koji obuhvata osnovne pijaće, higijenske i prehrambene potrebe domaćinstva, prema broju njegovih članova.\n3. Nužno je uputiti poziv telekomunikacionim i kablovskim operaterima: Telekom, Telenor, M:tel, Telemach, da demonstriraju društveno odgovorno poslovanje i etički odnos prema korisnicima njihovih usluga, spuštanjem cijena usluga ili odobravanjem plaćanja u ratama duga koji nastane tokom trajanja mjera za suzbijanje epidemije. Podsjećamo da su usluge interneta i kablovske televizije, za građane, u ovom trenutku posebno važne zbog blagovremenog i tačnog informisanja građana te spriječavanja širenja dezinformacija i panike, kao i što uspješnijeg organizovanja učenja od kuće koje se odvija kroz projekat "Uči doma".\n4. Snabdjevanje stanovništva osnovnim životnim namirnicama, zahtjeva, po nama, oslobađanje od PDV za osnovne prehrambene i higijenske proizvode te kupovinu u ograničenom obimu, kako bi se spriječile nestašice i gomilanje kućnih zaliha kod jednih, a na štetu drugih koji time ostaju uskraćeni za minimalnu količinu osnovnih namirnica.\n5. Prema svim građanima koji se nalaze u samoizolaciji, nepohodno je u koordinaciji Vlade, lokalnih uprava te Crvenog Krsta i Karitasa, uspostaviti službe koje će im pred vrata stanovanja ostavljati potrebnu količinu prehrambenih i higijenskih proizvoda.\n6. Smatramo neophodnim da nadležni državni i organi lokalne uprave obezbjede neophodnu zaštitu za zaposlene u službama koje su ovih dana pod najvećim stepenom rizika. Za zdravstvene radnike i radnike angažovane na odvozu smeća i čišćenja ulica, nepohodno je obezbijediti odgovarajući količinu maski FFP3, odnosno maski propusnosti od 0,023 mikrona do 20 nanomikrona kao jedinih maske koje daju zaštitu od zaraze COVID19 virusom. Ovakvu ili njoj sličnu zaštitu, neophodno je obezbjediti i za pijačne i prodavce u radnjama hrane, za policiju i druge koji se u povećanom riziku od kontakta sa zaraženim osobama.\n*Predlog Mjera za stabilnost je upućen predsjedniku Vlade gospodinu Dušku Markoviću.


Faktor | Ambasadorica Slovenije u Predsjedništvu: Tema Janšin "non paper o mirnom razlazu BiH"?\n12.04.2021. / 13:30\nAmbasadorica Slovenije u Bosni i Hercegovini Zorica Bukinac pozvana je u Predsjedništvo Bosne i Hercegovine nakon navoda medija da je premijer Slovenije Janez Janša predao "non paper" predsjedniku Evropskog vijeća Charlesu Michelu u kojem navodno najavljuje da će jedan od prioriteta biti "završetak raspada Jugoslavije".\nVEZANI TEKST - Komšić potvrdio da je Pahor pitao da li je moguć miran razlaz u BiH\nČlan Predsjedništva BiH Željko Komšić potvrdio je danas da je predsjednik Republike Slovenije Borut Pahor, prilikom nedavne posjete Bosni i Hercegovini, na susretu s članovima Predsjedništva BiH rekao da su u posljednje vrijeme sve su češći glasovi u Evropi o tome da treba dovršiti raspad Jugoslavije.\nAmbasadorica Slovenije u BiH pozvana je u Predsjedništvo BiH kako bi se službeno izjasnila i o "non paperu" koji je navodno premijer Janša uputio u Brisel, a koji se odnosi na "mirni raspad BiH".\nPoziv je upućen iz Kabineta člana Predsjedništva BiH Željka Komšića.\nNakon sastanka, Fena je objavila da je u Predsjedništvu Bosne i Hercegovine održan sastanak između savjetnika člana Predsjedništva Bosne i Hercegovine Željka Komšića i ambasadorice Republike Slovenije u Bosni i Hercegovini Zorice Bukinac u povodu medijskih natpisa o navodnom dokumentu koji je premijer Republike Slovenije uputio predsjedniku Evropskog Vijeća.\nKako je saopćeno iz Komšićevog ureda, ambasadorica Bukinec je naglasila da se politika Republike Slovenije prema Bosni i Hercegovini nije promijenila te da Republika Slovenija podržava evropski put Bosne i Hercegovine i želi da se svi akteri što prije fokusiraju na ispunjenje 14 prioriteta iz mišljenja Evropske komisije. Sagovornici su se složili da Bosna i Hercegovina i Republika Slovenija trebaju nastaviti razvijati svoje prijateljske odnose.\nambasadorica SlovenijePredsjedništvo BiHnon-paperJanez Janša\nDžaferović: Dodik ako je imao namjeru da ponizi državu, promašio je s tim, ponizio je samo sebe\nNema podrške u RS-u\nKomšić: Dodik priželjkuje veći incident, ne treba mu dati priliku, sam će pasti\nJe li Dodikova cirkusijada bila pokušaj da isprovocira otkazivanje sjednice?\nSutra pred zastupnicima\nNSRS usvaja zakon o lijekovima RS-a i osniva svoju agenciju, BiH se ne spominje u dokumentu\nCavusoglu: Sa rahmetom i poštovanjem sjećamo se Alije Izetbegovića\nBivši šefovi SDB-a Srbije: U MMKS-u počelo iznošenje završnih riječi u predmetu Stanišić i Simatović


Izbjeglice na sjeveru Makedonije ovih dana često bez struje, vode i hrane | UdriMuski\nIzbjeglice na sjeveru Makedonije ovih dana često bez struje, vode i hrane\n10. 01. 2017 - 10:30\nU tranzitnom centru Tabanovce na sjeveroistoku Makedonije nalazi se blizu 80 izbjeglica, polovina od njih su djeca. Suočeni s borbom za preživljavanje po teškim zimskim uslovima i neimaštinom, mnogi od njih mjesecima čekaju na ulaz u susjednu Srbiju odakle nastoje nastaviti put prema zapadnoj Evropi, javlja Anadolu Agency.\nZabrinuti za svoju i sudbinu svoje djece ističu kako posljednjih dana u kontejnerima u kojima su smješteni žive u izuzetno teškim uslvima, često bez struje i vode. Humanitarne organizacije i Crveni križ Makedonije u okviru svojih kapaciteta nastoje omogućiti osnovne uslove za život, ali izbjeglice tvrde kako to nije dovoljno jer se dešava da ostaju čak i bez hrane i vode.\nMuhammad Asim iz Sirije u tranzitnom centru Tabanovce boravi već 11 mjeseci sa svojom petočlanom porodicom. Kako kaže, ne zna zašto mu nije dozvoljeno da nastavi put prema zemljama Evropske unije, te dodaje da mu je, ukoliko mu ne dozvole prijelaz granice, bolje da se vrati u Grčku ili Tursku. "Što smo duže ovdje, to je teže. Posebno je teško boraviti s unukom na temperaturama od 25 stepeni ispod nule. Nekada se plašimo da ćemo umrijeti, dešava se da imamo problem sa strujom i nemamo se čime ugrijati. Ne znam kako da nazovem ovo mjesto, ali mogu reći da je kao u zatvoru", ispričao je Muhammad za AA.\nIračanin Ibrahim Salih u makedonskom tranzitnom centru boravi mjesec dana i ističe kako se stalno suočavaju s kojekakvim problemima. "Imamo problem sa strujom, nemamo toplu vodu da operemo stvari, a voda u kupatilu je potpuno zaledila. Ne želim ostati ovdje, želim se vratiti", istakao je Salih.\nMinistar unutrašnjih poslova Makedinije Agim Nuhiu, koji je u ponedjeljak posjetio izbjegličku djecu u tranzitnom centru Tabanovce, istakao je da osim što je dužan rješavati izbjegličku krizu, osjeća odgovornost da ispoštuje dostojanstvo svih koji borave u Makedoniji, bez obzira na okolnosti i situaciju u kojoj se nalaze.\nNa teritoriji Makedonije trenutno boravi oko 220 registrovanih izbjeglica, od kojih je 84 u Tabanovcima, 88 u Đevđeliji na jugu Makedonije, 31 u azilskom centru u Vizbegovu i 15 u prihvatnom centru Gazi Babe u Skoplju.\nIz UNHCR-a navode da je u tranzitnim centrima u Tabanovcima i Đevđeliji predviđen boravak od nekoliko sati, a ne nekoliko dana, sedmica pa čak i mjeseci koliko pojedine izbjeglice borave u njima.


Rusija postavila uslov za sporazum sa Amerikom oko nuklearnog oružja - Sputnjik Srbija\n06:41 20 Oktobar 2020\n20:11 09.06.2020 Preuzmite kraći link\n„Od SAD nismo dobili nikakve određene predloge. Ako žele sporazum, treba da daju pravu ponudu“, izjavio je Rjabkov.\nOn je naglasio da svaki dogovor o nuklearnom oružju treba da služi ruskim interesima nacionalne bezbednosti.\nZamenik šefa diplomatije je dodao da je Vašington više puta kršio međunarodne sporazume, zbog čega će Moskva zatražiti transparentan mehanizam za kontrolu naoružanja.\nOn je rekao da će Moskva i u uslovima sadašnjeg antiruskog konsenzusa u Vašingtonu pokušati da objasni SAD važnost očuvanja dijaloga.\nJuče je specijalni izaslanik američkog predsednika za kontrolu naoružanja Maršal Bilingsli saopštio da će Amerika razgovarati sa Rusijom o strateškoj stabilnosti, kao i da je na sastanak pozvana i Kina.


Turistička ponuda Vranja na sajmu u Novom Sadu\nTuristička ponuda Vranja na sajmu u Novom Sadu\nNa Međunarodnom sajmu turizma u Novom Sadu, 52. po redu, koji se održava od 3. do 5. oktobra, svoj štand ima i Turistička organizacija Grada Vranja.\nU tri dana sajma, predstavnici TO Vranje ponudiće posetiocima veliki izbor flajera, brošura, publikacija, knjiga, suvenira, vodiča, turističkog promo filma o važnim kulturno – istorijskim mestima i događajima, manifestacija, kao i promociju vranjske muzike,\nMeđunarodni sajmovi LORIST počinju Sajmom lova i ribolova i Sajmom ekologije 2. oktobra, dok Sajam turizma i Sajam sporta publiku dočekuju od četvrtka, 3. oktobra. Zemlja partner ove godine je Mađarska.\nTragom vesti da je Tara po izboru čitalaca sajta b92.net proglašena najlepšom srbskom destinacijom odlučih se da napišem ovaj tekst kako da Bajina Bašta kao opština sa najlepšom planinom,najlepšom rekom,Perućačkim vrelom,kućicom...\nPre nego što nebo pokriju teški sivi oblaci i hladan vetar počne da prodire do kostiju, Rusi imaju priliku da uživaju u prelepoj, ali kratkoj, zlatnoj jeseni. To je...\nMesta kojih nema u turističkim vodičima: Pet najlepših rejona van centra Moskve\nNajlepši pogled na Moskvu, prvi rok klubovi u SSSR-u i futuristički parkovi. Stanovnici rejona Moskve udaljenih od centra grada otkrivaju koja su njihova omiljena mesta i predlažu strancima šta...\nUlice okićene raznobojnim svetiljkama, veseli kvartovi sa restoranima i bezbrižni bulevari: Moskva nikad ne spava i svi to znaju! Nudimo vam nekoliko ideja za najromantičnije noćne šetnje po omiljenom...\nPet razloga da posetite Puškinske gore gde je rođena ruska književnost\nTri plemićka imanja daleko u Pskovskoj oblasti verovatno nisu na spisku vaših turističkih destinacija, ali kladimo se da vam neće biti žao ni jednog minuta provedenog u ovom živopisnom...


Aktivisti SNS u Beloj Crkvi i udruženja građana u akciji uređenja vidikovca „Tri krsta“ - eVršac\nAktivisti 4. Mesnog odbora Opštinskog odbora Srpske napredne Stranke Bela Crkva, članovi udruženja SUBNOR i udruženja cvećara “Za cvetnu Belu Crkvu” sproveli su danas akciju uređenja najpoznatijeg vidikovca u Beloj Crkvi.\nPokupljeno je sve smeća, kako uz stepenište, tako i na samom prostoru vidikovca. Aktivisti su posadali novo cveće i sadnice jasena, a uklonjeni su neprimerini grafiti na spomen obeležju.\nVidikovac „Tri krst“ se nalazi iznad starog jezgra grada, sa jedinstvenim pogledom na Belu Crkvu i okolinu. Sa ovog mesta vide se četiri crkve: katolička, pravoslavna, ruska, rumunska, obronci Кarpata u rumunskom Banatu, tok reke Nere, srpska sela sa druge strane Nere u Rumuniji, srpski srednjovekovni manastir Кusić i Dunav u daljini. Planinski vazduh koji dolazi sa obronaka Кarpata ovde može najbolje da se oseti.\n“Vidikovac “Tri krsta” je obavezna destinacija koju posećuju mnogobrojni turisti tokom boravka u Beloj Crkvi. Odlučili smo se da dodatno oplemenimo i ulepšamo ceo ovaj prostor novim cvećem i zelenilom kako bi naši sugrađani i gosti tokom svog boravka u našoj varošici uživali u jedinstvenom ambijentu vidikovaca”, ističe poverenik OO SNS Bela Crkva, Violeta Simić.\nSredstva za ovu akciju obezbeđena su ličnim donacijama članova i simpatizera OO SNS Bela Crkva. U radnoj akciji učestvovali su i građani koji su sami želeli da pomognu i daju svoj doprinos za lepši izgled vidikovca.\nNajlepše fotografije panorame Bele Crkva nastale su upravo na vidikovcu “Tri krsta”, a u proteklom periodu postavljena je nova rasveta, klupe, kante za smeće kao i panoramski teleskop.


SEEbiz.eu / HR / Zijin ulazi u RTB Bor i Nevsun: U otvaranje rudnika ulažu četiri milijarde dolara\nZijin Mining Group Nevsun RTB Bor\nDatum objave: 22.11.2018. - 12:24:20\nBEOGRAD - Kineska rudarska kompanija Zijin, strateški partner RTB Bor, najavila je preuzimanje kompanije Nevsun. U vlasništvu ove kanadske firme je rudnik cinka Biša u Eritreji, kao i istražna prava na lokalitetu Čukaru Peki, nedaleko od Bora, koje se smatra najznačajnijim resursom bakra i zlata na svetu, saznaju Novosti.\nNa taj način, spajanjem kompanija RTB Bor i Nevsun, Kinezi bi u Boru mogli da postanu vlasnici najvećeg rudnika bakra i zlata u Evropi.\nKako se očekuje, Zijin bi najkasnije početkom naredne godine istovremeno trebalo da preuzme upravljanje u RTB-u Bor i u Nevsunu. Kineska korporacija se obavezala da će, uz 200 mil USD koje će potrošiti na otplatu starih dugova, u otvaranje novih rudnika u Boru investirati 1,24 mlrd USD, dok je za kupovinu kanadske kompanije izdvojila 1,4 mlrd USD.\nPreuzimanjem Nevsuna kineska kompanija bi samo u aktiviranje gornjeg dela ležišta Čukaru Peki trebalo da investira oko 700 mil USD, a taj rudnik bi trebalo da počne da radi 2020. godine. Na red bi kasnije došao i početak eksploatacije u donjem delu tog ležišta, što je investicija vredna između 1,5 i 2 mlrd USD, budući da je reč o ležištu koje se nalazi na velikim dubinama.\nTako se očekuje da će u narednom periodu u otvaranje novih rudnika u ovom kraju biti investirano najmanje 4 mlrd USD. Kako se procenjuje, samo u nalazištu Čukaru Peki kriju se rezerve od gotovo 15 miliona tona bakra i blizu 400 tona zlata, ali je 54% odsto donjeg dela tog ležišta u vlasništvu američkog giganta Freeport McMoRan.


Netanjahu proglasio veliku pobedu na izborima - 17.03.2015, Sputnik Srbija\nIzraelski premijer Benjamin Netanjahu je na Tviteru proglasio „veliku pobedu“ na izborima. Formiranje vladajuće koalicije biće veliki izazov zato što ni Likud ni... 17.03.2015, Sputnik Srbija\npolitika, vesti, svet, izrael, benjamin netanijahu, likud, cionistička unija\n23:24 17.03.2015 (Osveženo: 16:19 05.10.2015)\n© AFP 2021 / MENAHEM KAHANA Pristalice izraelske partije Likud slave posle proglašenja pobede njihovog lidera Benjamina Netanijahua na parlamentarnim izborima 17. marta 2015.\nIzraelski premijer Benjamin Netanjahu proglasio je pobedu posle tesnih nacionalnih izbora, na kojima je njegova Likud partija ostvarila bolji rezultat nego što se očekivalo.\nU saopštenju objavljenom na Tviteru, Netanjahu je rekao da su „nasuprot svim izgledima“ njegova Likud partija i nacionalisti obezbedili „veliku pobedu“.\nPrema prvim anketama na izlazu sa birališta, Likud partija je ostvarila izjednačen rezultat sa koalicijom levog centra — Cionističkom unijom Isaka Hercoga.\nRezultati, međutim, nagoveštavaju da Netanjahu neće biti teško da oformi većinsku koaliciju sa radikalnim i verski nastrojenim saveznicima, ocenjuje AP.\nNetanjahu je rekao da je već počeo da poziva potencijalne partnere. Međutim, vlada neće imati snažnu podršku, jer se politički programi partija desnice uveliko razlikuju, ocenjuje za Sputnjik Slobodan Janković iz Instituta za međunarodnu politiku i privredu.\n„Netanjahu bi eventualno sa Novom Partijom Kouanu mogao da ima koaliciju koja bi imala 61 poslanika, od 120 u Knesetu. Zašto je to tako? Vlada u kojoj bi sedeo bivši ministar spoljnih poslova, Avigdor Liberman, deluje nemoguće. Tu su partije ultra ortodoksnih Jevreja koje su za to da se zadrže sve privilegije koje im omogućavaju da se besplatno školuju i da ne služe vojsku. S druge strane Liberman, koji će imati najmanje 6 poslanika, zalaže se za to da svi izraelski državljani moraju da služe vojsku“, kaže Janković.\nInače,Cionistička unija je rekla da je objava Likuda „preuranjena“, kao i da je sve moguće „dok se ne pojave stvarni rezultati“.\nKonačni rezultati se ne očekuju pre sutrašnjeg jutra. Kada budu poznati, izraelski predsednik daće mandat za formiranje vlade lideru partije za koga misli da ima najviše šanse da okupi koaliciju.\nUkoliko obezbedi i četvrti mandat, Netanjahu bi mogao da postane najdugotrajniji izraelski lider.\nSlobodan Janković iz Instituta za međunarodnu politiku i privredu za Sputnjik je komentarisao i trend jačanja desnice u Izraelu.\n„Demografski gledano rastu oni koji podržavaju desničarske partije, oni imaju mnogo više dece od glasača levice, najčešće troje. S druge strane, levica slabi i zato što polako počinje da sve više liči na evropsku i američku. Da se bavi pravima LGBT zajednice, pravima imigranata, a sve manje pravima radnika, dakle dugoročno gledano, levica će i na tom polju izgubiti podršku“, kaže Janković.\nNovu Vladu očekuje i pitanje Palestine, jednog od ključnih političkih ciljeva Bele kuće i međunarodne zajednice. Netanjahu je poslednjih dana kampanje najavio da država Palestina neće biti stvorena ako on četvrti put postane premijer, a Nova partija, sa kojom će Netanjahu verovatno deliti vlast objavila je da je spremna da da određene teritorije za njeno formiranje kao koncesiju za mir. Inače, Netanjahu se sve više bavi saradnjom sa arapskim monarhijama, prvenstveno sa zemljama okupljenim u Zalivskom savetu za saradnju u čijoj štampi nema negativnih komentara na njegovu pobedu. U vodećem dnevnom listu u Saudijskoj Arabiji nedavno je izašao i afirmativan članak o Netanjahuu.\nViše od 71 odsto ljudi sa pravom glasa izašlo je na izbore, koji su okončani u 22.00 po lokalnom vremenu.\nIzraelski Kanal 1 i Kanal 10 prognozirali su da će i Likud i Cionistička unija osvojiti po 27 mesta, dok Kanal 2 daje Likudu jedno mesto više, odnosno 28.\nZajednička arapska lista, alijansa partija izraelskih Arapa osvojila je treće mesto, sa 13 mesta, prema izlaznim anketama.


Poziv za učesnike/ce treninga u sklopu projekta “From Youth Participation Towards Improved Social Inclusion Policies” – Info Aktivist\nPoziv za učesnike/ce treninga u sklopu projekta “From Youth Participation Towards Improved Social Inclusion Policies”\nSomborski edukativni centar uz podršku Evropske omladinske fondacije Saveta Evrope poziva omladinske radnike/ce, lidere/liderke i aktiviste/kinje iz Srbije, da učestvuju na projektu “From Youth Participation Towards Improved Social Inclusion Policies”.\nU okviru projekta, od 3. do 6. juna 2021. biće održan trening na temu participacije mladih u procesima donošenja odluka, omladinskog rada, kao i na temu evropskih i nacionalnih politika u oblasti socijalne inkluzije. Trening će se održati na Avali, u studentskom odmaralištu „Radojka Lakić“\nTokom ovog treninga učesnici/ce će steći znanja na temu politika u oblasti socijalne inkluzije, a na nacionalnom ievropskom nivou, steći će znanja i veštine kada je reč o uključivanju i osnaživanju mladih za veće učešće u procesima kreiranja politika u oblasti socijalne inkluzije. Pored treninga, svi/e učesnici/e imaće zadatak da pripreme i realizuju aktivnosti (javne akcije, radionice i sl.) u svojoj lokalnoj zajednici, na teme koje će obrađivati tokom samog treninga. U toku rada, podršku za to pružaće im mentori, kao i projektni tim.\nPraktični deo će se pripremati nakon treninga, a učesnici/e će tokom jula realizovati planirane aktivnosti. Pored toga, nakon treninga učesnici/e će biti u prilici da daju svoj doprinos kreiranju priručnika na temu politika socijalne inkluzije na nacionalnom i evropskom nivou.\nPoziv za trening otvoren je za učesnike/ce sa teritorije cele Srbije. Za sve učesnike/ce obezbeđeni su smeštaj, hrana, promotivni i radni materijal, kao i refundacija putnih troškova u visini cene povratne autobuske karte.\nPrijave se vrše popunjavanjem prijavnog formulara. Popunjen formular potrebno je poslati na e-mail: secprijave@gmail.com, a rok za prijave je 20. maj 2021. Povratnu informaciju o rezultatima apliciranja, prijavljeni/e će dobiti do 25. maja 2021.godine\nEYF Konkursi Seminari Vesti\nPrevious Post:Tim za socijalno uključivanje i smanjenje siromaštva Vlade Republike Srbije razvio web aplikaciju “Materijalna podrška na lokalnom nivou namenjena ugroženim licima i porodicama.”\nNext Post:Žene to mogu – Centar za aktivizam Vranje


John Terry napušta Chelsea na kraju sezone - Meridianbet Vesti\nEngleskaFudbal Author:\tKladionica Meridian - 02/02/2016\nLegenda kluba i dugogodišnji kapiten John Terry objavio je da napušta Chelsea na kraju sezone. Terry će napustiti klub kojem se priključio sa 14 godina nakon što je uprava ekipe sa Stamford Bridge stadiona donela odluku da mu ne ponudi produženje ugovora koji ističe na leto.\nSada već 35-godišnji Terry je do sad odigrao 696 mečeva za „Plavce“ i nadao se da će dobiti jednogodišnje produženje ugovora kao i Branislav Ivanović, još jedan saigrač iz odbrane stariji od 30 godina koji je dobio produženje ugovora na godinu dana pre par meseci. Ipak, Terry je obavešten od strane uprave pred prošlonedeljni derbi sa Arsenalom da mu neće biti ponuđeno produženje saradnje\nTerry je javno objavio svoju i odluku kluba nakon pobede Chelsea od 5-1 u FA kupu na gostovanju drugoligašu MK Dons u nedelju. Za 22 godine provedene u dresu Chelsea Terry je osvojio sve moguće bitne trofeje, uključujući četiri titule šampiona Premijer lige, pet FA kupova, tri Liga kupa, UEFA Ligu Evrope i Ligu šampiona 2012. godine.\nIako je blizu kraja svoje profesionalne karijere, Terry, koji je odigrao svaki minut u svih 38 prvenstvenih mečeva prošle sezone, je bio ključni igrač Chelsea u osvajanju prve titule Premijer lige nakon pet godina.\nIpak, i on se kao i ostatak ekipe mučio i igrao totalno van forme uz očajne rezultate ove sezone za šta je bivši menadžer Jose Mourinho platio cenu pošto je otpušten u decembru.\nDolaskom Guusa Hiddinka na mesto privremenog menadžera, Terry a uz njega i ceo tim je oživeo i dobrim igrama počeo da se penje na tabeli Premijer lige. Nakon javnog saopštenja kapitena u nedelju klub je ipak malo popustio pa je stigla i izjava da će novi menadžer koji bi trebao da stigne na leto, ili čak i Hiddink, ako ostane kao stalno rešenje na klupi, imati poslednju reč i da bi ponuda za produžetak saradnje sa Terryjem ipak mogla da stigne u narednih par meseci.\nTerry je navodno razočaran jer karijeru neće završiti u dresu Chelsea ali da ne želi da igra za bilo koju drugu ekipu iz Premijer lige, tako da već sada može da očekuje unosne ponude koje će mu stizati iz MLS lige iz Sjedinjenih Američkih Država ili sve bogatije kineske Super Lige. Mnogi spekulišu da će se John Terry priključiti svom prijatelju i bivšem saigraču Franku Lampardu u SAD u ekipi New York City FC.\nTags:Chelsea, Frank Lampard, Guus Hiddink, John Terry, kapiten, kraj karijere, legenda, MLS, produženje ugovora\nSuspenzije i povrede – 24. kolo Premier League\nMilan Mačvan je od sada i zvanično novi kapiten, a Srbija se posle trijumfa u…


РезолуЦИА о Сребреници\nRezoluCIA o Srebrenici\nProteklih mesec i po dana u fokusu dnevnopolitičkih igara bile su „deklaracije“, od one koju je usvojila Narodna skupština RS povodom zahteva Bakira Izetbegovića da Dan Republike Srpske bude proglašen neustavnim, do onih stranačkih o trećem entitetu, samostalnoj RS ili BiH bez entiteta.\nPosle aprilskih i majskih deklaracija, prvih desetak dana juna obeležile su rezolucije koje su, kao i deklaracije, dolazile sarazličitih adresa, ali su za razliku od njih imale gotovo identičan sadržaj.\nPotpredsednik RS Ramiz Tokić, pardon Salkić, prvi je kukuriknuo „rezolucija“, kada je pokušao da na dnevni red Narodne skupštine RS uvrsti rezoluciju o Srebrenici. Petao koji prvi kukurikne obično završi u loncu, pa je tako završila i Ramizova rezolucija, dakle u korpi za otpatke, jer nije stigla ni na dnevni red republičkog parlamenta.\nIpak, umesto da završi u mašini za reciklažu papira, izvađena je iz korpe za otpatke i stigla je pred Parlament BiH. Međutim, na žalost njenih predlagača, otišla je samo korak dalje od Ramizove. Uvrštena je u dnevni red, ali su je srpski poslanici rezolutno odbacili i stavili tačku, bar za ovu godinu, na tu praznu i nepotrebnu priču.\nAli, ne lezi vraže! Nakon što nije prošla u Skupštini Srpske i pred „saveznim“ parlamentom, rezolucija se nije predala. Odlepršala je preko vode, pa sada zapadne diplomate po hodnicima zgrade na Ist Riveru pokušavaju da je uguraju na dnevni red Saveta bezbednosti Ujedinjenih nacija. Nezahvalno je predviđati da li će u tome uspeti, ali s obzirom na put koji je prešla, jasno je da je rezolucija i te kako potrošena, pa možda nije tako nezahvalno prognozirati joj brzi kraj.\nMeđutim, pored pređenog puta, simptomatičan je i sadržaj rezolucija – do te mere isti da apsolutno nije greška govoriti u jednini, odnosno o rezoluciji, što upućuje na to da je kreirana na jednoj adresi. A tu se već dolazi do većini novinara omiljenih teorija zavere. U ovom slučaju, takva teorija kaže da sve što ima isti sadržaj, a poseduje globalni karakter – što je nesporno, čim je papir iz Ramizovog rodnog Bratunca stigao na Ist River – mora da ima veze sa „CIA, snajka, CIA“!\nI zato je, iako gramatički nepravilno, potpuno tačno kada se kaže rezoluCIA o Srebrenici. A to kod Srba stvara OTPOR! Zvuči poznato, aaa?!


HILJADU LJUDI ZA PLATE OD 1.000 €: U industrijskoj zoni u Rumi, posle dužeg vremena stigao novi investitor - kineski "Haitan"\n14. 05. 2022. u 09:53\nU INDUSTRIJSKOJ zoni "Rumska petlja", kineska kompanija "Haitian", kupila je 36,5 hektara, na kojima će u izgradnju pogona uložiti 100 miliona dolara. Kako je rekla Aleksandra Ćirić, predsednica Opštine Ruma, u fabrici će biti zaposleno oko 300 radnika, a projektovana prosečna zarada kretaće se od 650 do preko 1.000 evra.\nU prvoj fazi kineski investitor planira izgradnju oko 100.000 kvadratnih metara proizvodnih pogona i administrativne kancelarije, sa mogućnošću dogradnje u kasnijim fazama. U ovoj fabrici će se obavljati proizvodnja mašina za brizganje, proizvodnja CNC mašina, proizvodnja mašina za livenje pod pritiskom i automatizacija. Kako su naveli investitori, cilj im je da postignu kapacitet proizvodnje od 2.500 mašina za brizganje i 1.000 CNC mašina godišnje.\n- Ova investicija je značajna kako sa aspekta otvaranja novih radnih radnih mesta, angažovanja visoko i srednje kvalifikovane radne snage, kao i velikog broja kooperanata sa teritorije naše opštine. Naravno i sa finansijskog aspekta zbog priliva sredstava u opštinski budžet u iznosu od tri miliona evra od prodaje zemljišta - rekla je predsednica opštine i naglasila da su kompanije koje donose prosperitet, inovativnost, mogućnost napretka i otvaranje novih poslovnih mogućnosti i te kako dobrodošle u rumsku opštinu.\nOčekuje se da bi radovi počeli u toku ove godine, a krajnji rok za realizaciju je 2024. Načelnik Opštinske uprave Ruma Dušan LJubišić smatra da je veoma važno napomenuti da će kineska kompanija iz Rume na svetska tržišta plasirati finalne proizvode.\n- Kompanija će angažovati kvalifikovanu radnu snagu, mašinske i elektroinženjere. Finalni proizvod biće sklapan kod nas u Rumi na mašinama visoke tehnološke razvijenosti, koje su veoma skupe. Možda 300 ljudi koji će dobiti posao nije neka cifra u odnosu na ono što smo navikli, ali sama vrednost investicije od 100 miliona dolara jeste rekordna i najviša u prethodne tri decenije - kaže LJubišić.\nKompanija ima fabrike u Nemačkoj, Austriji, Turskoj Tajlandu, Brazilu, Meksiku, Indoneziji i Indiji, a ovo joj je prva investicija u Srbiji.\n"Haitian" pripada "Haitian grup holdingu" koji se bavi proizvodnjom u par industrijskih oblasti, uključujući mašine za brizganje, mašine za livenje pod pritiskom, CNC mašine, robote i automatizaciju i servo pogone.\nGODIŠNJA PRODAJA 2,2 MILIJARDE €\n"Haitian" je najveći svetski proizvođač mašina za brizganje pod pritiskom, sa 56.000 mašina za brizganje proizvedenih u 2021. godini i godišnjom prodajom koja je više od 2,2 milijarde evra.\nPREDSEDNICA OPŠTINE RUMA NAJAVILA: Neće biti čekanja za upis dece u vrtiće\n24. 03. 2022. u 16:55\nPOSLE 30 GODINA RUMA SREĐUJE DVORIŠTA OKO SVIH ZGRADA: Raspisan konkurs za domaće i međunarodne arhitekte (FOTO)\n19. 03. 2022. u 14:46\n03. 02. 2022. u 11:00\nkineski investitor nove investicije Ruma vesti Industrijska zona Ruma kineske investicije\nINFLACIJA "NA OSTRVU" OBARA REKORDE Cene u Britaniji skočile kao nikada u poslednjih 40 godina


OD OVIH SPORAZUMA STRAHUJE ZAPAD: Kina i Rusija usavršavaju oružja koje će pokoriti svet! | Web-Tribune.com\nHome / U FOKUSU / OD OVIH SPORAZUMA STRAHUJE ZAPAD: Kina i Rusija usavršavaju oružja koje će pokoriti svet!\nOD OVIH SPORAZUMA STRAHUJE ZAPAD: Kina i Rusija usavršavaju oružja koje će pokoriti svet!\n24. maja 2015.\tU FOKUSU Leave a comment\nPored dogovora o proizvodnji zajedničkog helikoptera i pregovorima o rusko-kineskoj svemirskoj stanici, saradnja Moskve i Pekinga je sve bolja uprkos zategnutijim odnosima Rusije sa Zapadom oko ukrajinske krize.\nDimitrij Rogozin, potpredsednik Vlade Rusije je u utorak posetio Kinu i tom prilikom izjavio da će u maju finalizirati planove za razvijanje dvojne upotrebe civilno-vojnih helikoptera i da ove dve zemlje rade zajedno na stvaranju lunarne baze.\nDiplomatski odnosi su najnoviji primer Rusije na otvaranju svoje vojne i avio-ekpertize u Kini.\nKina je u aprilu postala prva zemlja kojoj će biti omogućeno da kupi napredni sistem vazdušne odbrane Rusije S-400, jedan od najmoćnijih na svetu. U martu je državna ruska Ujedinjena avio-proizvodna korporacija saopštila da će do 2021. zajedno sa Kinom razviti putnički avion sa širokim telom.\nNakon skoro decenije pregovora, Rusija je u maju prošle godine najavila tridesetogodišnji, više milijardi dolara vredan gasni sporazum sa Kinom i više trgovinskih sporazuma.\nRogozin, koji nadgleda odbrambenu industriju Rusije, najavio je u junu prošle godine da su Rusija i Kina u pregovorima da zajedno modernizuju helikoptere iz sovjetske ere Mi-26.\nNovi će biti lakša verzija transportnih helikoptera, ali će moći da isto nose teret od 15 tona.\nFinalni proizvod će koristiti uglavnom Kina, ali će se možda naći i u vazdušnoj floti Rusije.\nRogozin je rekao na svom putu u Kini da dve strane aktivno raspravljaju o lunarnom istraživanju, kao i o navigacionom sistemu, analognom GPS-u i kineskoj domaćoj verziji istog sistema koji će se zvati BeiDou.\nOvaj plan Ruske kosmičke svemirske agencije procureo je u javnost u decembru. Troškovi do 2050. godine će iznositi 242 milijardi dolara, ali još nije jasno da li će ruska vlada finansirati taj program u potpunosti zbog naglog ekonomskog pada.\nRusija je u aprilu dozvolila Kini da postane prva zemlja koja će kupiti njen napredni protivavionski raketni sistem S-400, i samim tim je Rusija prevazišla svoje strahove da će Kinezi kopirati njihovu tehnologiju.\nDogovor je objavljen u aprilu i Kina će dobiti četiri do šest S-400 sistema za ukupno 3 milijardi dolara.\nRuska Ujedinjena avio-proizvodna korporacija, koja je u vlasništvu države, objavila je prošle godine da je u planu izgradnja dugog, sa širokim kućištem, aviona u saradnji sa kineksom državnom Komercijalnom korporacijom.\nKrajem marta, šef ruske korporacije je rekao novinarima da će avion ući u serijsku proizvodnju do 2025. godine i moći će da primi nizmeđu 250 i 280 putnika. Ocenio je da će troškovi iznositi oko 13 milijardi dolara, i da će najveći deo investicija doći od Kineza.\nTags avion baze diplomatski odnosi helikopter Kina oružje Peking raketni sistem Rogozin Rusija S-400 sporazum strah troškovi\nPrevious DVOSTRUKI OBRT NA SABORU: Poražen vladika Irinej, koji je štitio Filareta i episkopa Georgija!\nNext Poplave u Novom Sadu: Pola grada plivalo u vodi, ekipe još uvek na terenu! (VIDEO)